title: Chicago Sinfonietta

text: Chicago Sinfonietta on Chicagossa vuonna 1987 perustettu keskikokoinen orkesteri (sinfonietta). Sen ensimmäinen kapellimestari oli Paul Freeman, jonka johdolla orkesteri alkoi esittää harvoin esitettyä afroamerikkalaisten säveltäjien musiikkia. Tämän tuloksena syntyi muun muassa kolmiosainen levysarja "African Heritage Series". Orkesteri hyödynsi myös epätavallisia soittimia, kuten säkkipilliä, steel pania ja sitaria. Se teki kokeiluja myös sellaisten tyylilajien kuin ghazalin ja hip hopin parissa. Sinfonietta pääsi pian tekemään Euroopan-kiertueita.


title: Chicago Sinfonietta

text: Yo-Yo Ma teki ensimmäisen ammattimaisen esiintymisensä Chicago Sinfoniettan kanssa. Vuonna 2011 Freeman lopetti työnsä orkesterin johdossa, ja samana vuonna Yo-Yo Ma piti konsertin Freemanin kunniaksi; hänen kanssaan esiintyivät Anthony McGill ja Jeremy Jordan. Freemanin seuraajaksi valittiin Mei-Ann Chen.


title: Suur-Merijoen lentokenttä

text: Suur-Merijoen lentokenttä (myöh. Seleznjovon lentokenttä, , myös Viipurin lentokenttä) on vuonna 1929 Viipurin maalaiskuntaan perustettu lentokenttä. Se toimi suomalaisena sotilaslentokenttänä talvisodan loppuun saakka ja myöhemmin Neuvostoliiton aikana lentomekaanikkojen koulutuskenttänä, kunnes toiminta 1990-luvun alussa lakkautettiin. Suur-Merijokea käytettiin 1930-luvun lopulla myös siviili-ilmailuun, kun se toimi Viipurin lentokenttänä. Nykyään alue kuuluu Seleznjovon eli Tienhaaran kuntaan.


title: Suur-Merijoen lentokenttä

text: Lentotoiminta Suur-Merijoen kartanon maille perustetulla kentällä alkoi maaliskuussa 1930, jolloin paikalle saapuivat ensimmäiset de Havilland D.H.60 Moth -koneet. Varuskunnan upseerikerho sijoitettiin kartanon päärakennukseen ja sitä kutsuttiin jopa Euroopan hienoimmaksi. Vuoden 1933 organisaatiouudistuksessa Suur-Merijoen kenttä sai nimen Lentoasema 5 (LA5) ja kentällä toiminut hävittäjälaivue nimen Lentolaivue 12. Helmikuussa 1934 aloitti toimintansa Lentolaivue 26, joka siirrettiin vuoden 1938 organisaatiouudistuksen yhteydessä Uttiin. Vastaavasti Suur-Merijoelle perustettiin 1. tammikuuta 1938 Lentorykmentti 1, johon kuuluivat Lentolaivue 26:n tilalle saapunut Lentolaivue 10 sekä vastaperustettu Lentolaivue 14. Ilmavoimien rauhanajan kokoonpano hajotettiin lokakuussa 1939, jonka jälkeen talvisodan ajaksi Suur-Merijärvelle jäi vain Lentolaivue 12. Jatkosodan liikekannallepanon yhteydessä 17. kesäkuuta 1941 Lentorykmentti 1 lakkautettiin ja se aloitti toimintansa uudelleen toukokuussa 1942 Aunuksen Karjalassa.


title: Suur-Merijoen lentokenttä

text: Sodan jälkeen Suur-Merijoen lentokenttä oli tyhjillään ilmeisesti vuoteen 1952 saakka, jolloin Neuvostoliitto perusti sinne teknikkoupseereja ja lentomekaanikkoja kouluttaneen tukikohdan. Toiminta loppui 1990-luvun alussa Neuvostoliiton hajoamisen myötä. Nykyään kentällä on runsaasti sinne hylättyä kalustoa, kuten Mi-8 -helikoptereita.


title: Suur-Merijoen lentokenttä

text: Aero Oy (nyk. Finnair) aloitti Suomen ensimmäisen sisäisen lentoreitin 1. toukokuuta 1937 Helsingistä Viipuriin. De Havilland D.H.89 Dragon Rapide -koneilla lennettiin Malmin lentoaseman ja Suur-Merijoen välistä tunnin kestänyttä reittiä, jota vuonna 1938 jatkettiin Viipuriin tultaessa vielä Imatralle. Päivittäin oli kaksi lentovuoroa. Kesällä 1939 lennot oli järjestetty niin, että Viipurin ja Tampereen väliä oli Helsingin kautta mahdollista matkustaa edestakaisin saman päivän aikana. Koska Suur-Merijoki oli Ilmavoimien kenttä, suunniteltiin Viipurissa oman rakentamista kaupungin itäpuolelle, mutta sotavuosien johdosta hanke ei milloinkaan totetutunut. Helsingin ja Viipurin väliset lennot jatkuivat aina talvisodan aattoon lokakuuhun 1939 asti.


title: Tremellales

text: Tremellales on hyytelösienten luokkaan kuuluva lahko. Siihen kuuluville lajeille on yhteistä meduusamainen rakenne. Lahkoon kuuluvia heimoja ovat Carcinomycetaceae, Cuniculitremataceae, Phragmagmoxenidiaceae, Rhynchogastremataceae, Sirobasidiaceae, Tetragoniomycetaceae ja Tremellaceae.


title: Patrik Bartošák

text: Patrik Bartosak (s. 29. maaliskuuta 1993 Kopřivnice, Tšekki) on tšekkiläinen jääkiekkomaalivahti, joka pelaa NHL-seura Los Angeles Kingsin organisaatiossa. Kings varasi hänet viidennellä kierroksella vuonna .


title: Patrik Bartošák

text: Bartosak pelasi kaudesta 2011–2012 eteenpäin WHL-joukkue Red Deer Rebelsissä. Kaudella 2012–2013 hän voitti WHL:n parhaalle maalivahdille annettavan Del Wilson Trophyn ja hänet nimettiin vuoden 2013 WHL:n tähdistöön. Hän voitti myös CHL:n vuoden maalivahdin tittelin kaudella 2012–2013.


title: Patrik Bartošák

text: Bartosak on entisen NHL-pelaaja Radek Bonkin veljenpoika.


title: Chris Summers

text: Chris Summers (s. 5. helmikuuta 1988) on yhdysvaltalainen jääkiekkoilija, joka siirtyi keväällä 2015 NHL-seura New York Rangersin organisaatioon. Hän edusti sitä ennen Phoenix Coyotesia, vaikka hän on pelannut urallaan lähinnä AHL-farmiseurassa.


title: Chris Summers

text: Summers varattiin Phoenix Coyotesiin 29. sijalla .


title: Chris Summers

text: Ensimmäisen seniorivuotensa 2009–2010 jälkeen Summers allekirjoitti kahden vuoden tulokassopimuksen Coyotesin kanssa 31. maaliskuuta 2010. Kaudella 2013–2014 Summers teki ensimmäisen maalinsa NHL:ssä 15. maaliskuuta 2014 Calgary Flamesia vastaan.


title: Chris Summers

text: Coyotesissa Summers pelasi viiden kauden ajan, mutta pääosin hän pelasi AHL:ssa San Antonio Rampagessa ja Portland Piratesissa. Coyotesissa hänelle kertyi 64 ottelua. Rangers hankki Summersin maaliskuussa 2015. Vaihtokaupassa Rangersiin siirtyivät Summersin lisäksi Keith Yandle ja neljännen kierroksen varausvuoro . Coyotes sai John Mooren, Anthony Duclairin ja kaksi varausoikeutta.


title: Chris Summers

text: Summers teki kesällä 2016 jatkosopimuksen Rangersin kanssa. Hän pelasi kauden 2014–2015 lopulla ja kauden 2015–2016 aikana yhteensä kuusi ottelua Rangersissa. Farmiseura Hartford Wolf Packissa pelejä kertyi 87.


title: Lyhyenpäivänkasvi

text:
Lyhyenpäivänkasvi on kasvilaji, joka tarvitsee kukkiakseen päivittäin tarpeeksi lyhyen valoisan ajan tai riittävän pitkän pimeän jakson. Tällaisia kasvilajeja ovat monet läheltä päiväntasaajaa peräisin olevat kasvit. Puutarhoilla tällaisia kasveja pidetään pimeässä kukinnan edistämiseksi. Tällaisen päivärytmin aiheuttaa reagointi aktiiviseen fytokromi-väriaineeseen, P. Lyhyenpäivänkasvit reagoivat tähän aineeseen siten, että se ehkäisee kukintaa.
Lyhyenpäivänkasveja ovat esimerkiksi soijapapu, asterit ja krysanteemit.


title: Corey Potter

text: Corey Potter (s. 5. tammikuuta 1984) on yhdysvaltalainen jääkiekkoilija, joka pelaa NHL-seura Nashville Predatorsin organisaatiossa.


title: Corey Potter

text: Potter varattiin numerolla 122 New York Rangersiin . Ensimmäisen pelinsä Rangersissa hän pelasi 7. joulukuuta 2008 Calgary Flamesia vastaan. Ensimmäisen pisteensä hän sai syötäessään Dmitri Kalininin maalin 27. joulukuuta 2008. Ensimmäinen maali syntyi Carolina Hurricanesia vastaan 2. huhtikuuta 2009.


title: Corey Potter

text:
Potter siirtyi vapaana agenttina Pittsburgh Penguinsiin 16. heinäkuuta 2010. 1. heinäkuuta 2011 Potter teki vuoden kaksisuuntaisen sopimuksen Edmonton Oilersin kanssa. 9. tammikuuta 2012 Potter sopi Oilersin kanssa kahden vuoden jatkosta joukkueessa. Kauden 62. ottelussa hän jäi Anaheim Ducksin Bobby Ryanin taklaamaksi. Hän sai aivotärähdyksen ja joutui olemaan loppukauden sivussa.
2. lokakuuta 2012 Potter siirtyi NHL:n työsulun ajaksi itävaltalaiseen Vienna Capitalsiin. Hän teki 17 ottelussa neljä pistettä ennen paluutaan Oilersiin työsulun loputtua. Kauden 2013-2014 vaihtojen takarajapäivänä Oilers asetetti Potterin waiver-listalle, josta Boston Bruins hänet poimi.


title: Corey Potter

text: Potter siirtyi kauden jälkeen vapaaksi agentiksi ja teki Calgary Flamesin kanssa yhden vuoden kaksisuuntaisen sopimuksen 5. syyskuuta 2014.


title: Pitkänpäivänkasvi

text: Pitkänpäivänkasvi on kasvilaji, joka tarvitsee kukkiakseen riittävän pitkän valoisan ajan vuorokaudessa. Tällaisia kasvilajeja ovat monet Pohjoismaiden leveysasteilta peräisin olevat lajit. Tällaisen päivärytmin aiheuttaa reagointi aktiiviseen fytokromi-väriaineeseen, P. Pitkänpäivänkasvit reagoivat tähän aineeseen siten, että se edistää kukintaa. Pitkänpäivänkasveja ovat esimerkiksi apilat, vehnä ja pinaatti.


title: Muotovaatimus

text: Muotovaatimus tai muotomääräys tarkoittaa oikeustieteessä sitä, että jokin toimi tulee tehdä tietyllä tavalla, jotta se olisi pätevä. Esimerkiksi sopimusoikeudessa pääsääntönä on muotovapaus. Poikkeustapauksissa laki tai osapuolten sopimus edellyttää sitä, että tulee käyttää tiettyä muotoa. Esimerkiksi sopimuksessa voidaan edellyttää, että kaikki muutokset tai ilmoituksen suorituksista tulee tehdä kirjallisesti.


title: Muotovaatimus

text: Jos muotomääräystä ei noudateta, kyse on muotovirheestä.


title: Muotovaatimus

text: Suomen laissa on useita säännöksiä siitä, että toimenpiteen tulee olla määrämuotoinen, jotta se olisi pätevä ("varsinainen muotomääräys"). Esimerkiksi testamentti tulee hätätilatestamenttia lukuun ottamatta olla kirjallinen ja se tulee kahden esteettömän todistajan yhtä aikaa läsnä ollen todistaa oikeaksi. Myös hätätilatestamentti tulee tehdä määrätyssä muodossa. Avioehtosopimus tulee tehdä kirjallisesti ja kahden esteettömän todistajan on se todistettava ja lisäksi avioehtosopimus tulee rekisteröidä maistraatissa. Kiinteistön kauppa tai lahja tulee tehdä kirjallisesti kaupanvahvistajan myötävaikutuksella. Myös avioliiton solmiminen on määrämuotoinen toimi. Joissakin tapauksissa vaaditaan, että sopimus tehdään kirjallisesti ilman todistajia, tällaisia ovat maanvuokrasopimus ja sopimus osakeyhtiön perustamisesta.


title: Muotovaatimus

text: Oikeustieteessä tunnetaan myös "epävarsinaiset muotomääräykset", joiden laiminlyönnin seurauksena on haitallisena pidettävä vaikutus. Tällaisina vaikutuksina voi olla rangaistus, sopimuksen täytäntöönpanokelpoisuuden heikentyminen ja rekisteröintikelvottomuus.Kolmannen ryhmän muotomääräyksiä muodostavat "ohjesisältöiset muotomääräykset". Ne on annettu ohjeeksi muun muassa todistelun helpottamiseksi. Niiden noudattamatta jättämisestä ei ole muita haitallisia seuraamuksia.


title: Tom Mboya

text: Thomas Joseph ”Tom” Mboya (15. elokuuta 1930 – 5. heinäkuuta 1969) oli kenialainen poliitikko. Hän toimi pääneuvottelijana Kenian itsenäistymisessä Britanniasta ja oli mukana perustamassa Nairobi People's Congress Party -puoluetta sekä Kenian afrikkalaista kansallisliittoa (KANU). 1960-luvun lopulla hän toimi Kenian suunnittelu- ja kehitysministerinä. Hän joutui salamurhan uhriksi heinäkuussa 1969 Nairobissa.


title: Tom Mboya

text: Katolisen koulun käytyään Mboya opiskeli Oxfordin yliopistossa ja toimi sitten kotimaassaan terveydenhuollon tarkastajana. Hänet valittiin Jomo Kenyattan afrikkalaisen liiton (KAU) rahastonhoitajaksi vähän ennen poliittisten järjestöjen kieltämistä 1953. Mboya toimi sitten ammattiyhdistysliikkeen piirissä ja kiersi maailmaa laajoilla opintomatkoilla. Hänet valittiin vuonna 1960 perustetun KANU:n ensimmäiseksi pääsihteeriksi ja johdatti puolueen vaalivoittoon 1961. Vuonna 1963 puolue voitti vankilasta vapautuneen Kenyattan johdolla valtaosan parlamenttipaikoista. Itsehallinnon saaneen Kenian pääministeriksi nousi Kenyatta ja oikeusministeriksi Mboya.


title: Tom Mboya

text: Mboyan salamurhasta epäiltiin Jomo Kenyattaa, koska hän olisi kokenut Mboyan kilpailijakseen presidentin tehtävässä. Yhdysvaltain 44. presidentin Barack Obaman kenialainen isä Barack Obama vanhempi oli Mboyan heimoveli ja ystävä. Hän todisti Mboyan murhaoikeudenkäynnissä ja uskoi joutuneensa itse sen jälkeen tappoyrityksen uhriksi.


title: Annihilated

text: Annihilated on yhdysvaltalainen brutaalin death metalin yhtye, jonka kitaristit Eric Matranga ja Robert Fimbres perustivat vuonna 2008 Los Angelesissa, Kaliforniassa.


title: Annihilated

text: Vuonna 2012 yhtye julkaisi EP-levyn "Injected", jolla bassokitaraa soitti Decapitatedissa soittanut Marcin Rygiel. Heinäkuussa 2013 Blabbermouth uutisoi Annihilatedin solmineen levytyssopimuksen Unique Leader Recordsin kanssa. Esikoisalbumi, "XIII Steps to Ruination", julkaistiin 28. lokakuuta 2014.


title: Isoruoko-orneero

text: Isoruoko-orneero ("Limnornis curvirostris") on orneeroiden heimoon kuuluva varpuslintu.


title: Isoruoko-orneero

text: Isoruoko-orneeroa tavataan Argentiinassa, Brasiliassa ja Uruguayssa. Lajia on kuvattu melko yleiseksi, ja se on luokiteltu elinvoimaiseksi.


title: Pikkuruoko-orneero

text: Pikkuruoko-orneero ("Limnoctites rectirostris") on orneeroiden heimoon kuuluva varpuslintu.


title: Pikkuruoko-orneero

text: Pikkuruoko-orneeroa tavataan Brasiliassa, Uruguayssa ja [8Argentiina]]ssa. Laji on luokiteltu silmälläpidettäväksi, koska sen populaatio on pieni ja sirpaloitunut, ja koska se saattaa olla vähenemässä elinympärsitöjen tuhoutumisen vuoksi.


title: XYZ

text: XYZ voi tarkoittaa ainakin seuraavia:


title: Vaaljärvi

text: Vaaljärvi on Honkilahdella Eurassa Satakunnassa sijaitsevat matala järvi, joka kuuluu Lapinjoen vesistöön. Järven pintaa on aikoinaan laskettu ja järvelle on kaivettu uusi lasku-uoma. Mataluuden vuoksi järvi tuottaa runsaan vesikasvuston, jota vesilinnut hyödyntävät. Järvi on merkittävä lintukohde ja järvi kuuluu nykyään Koskeljärven Natura 2000 -alueeseen.


title: Vaaljärvi

text: Järvi on muodoltaan V-kirjaimen muotoinen ja alle neliökilometrin kokoinen. Järvi on hyvin matala ja sen rannat ovat pääasiassa ruohottuneet, minkä takia Vaaljärveä voidaan pitää hyvänä lintujärvenä. Vaaljärven rannalla on Vaaljoen kylä.


title: Vaaljärvi

text: Vaalijärvi on kasvustoltaan puolirehevä järvi. Rannat ovat pääosin luhtaa ja kasvavat saraa ja vesiheiniä. Osa rannoista rajautuvat "Vuohisuohon" ja tuottavat siellä turvetta. Koska vettä on parhaimmillaan metrin verran, ei kalasto menesty järvellä. Sitä vastoin Vaalijärvellä pesii vuosittain useita lintulajeja parinkymmenen parin voimin. Joka vuonna pesivät sinisorsa, tavi, telkkä, kurki, liro, taivaanvuohi ja keltavästäräkki. Melko säännöllisiä pesiviä lajeja ovat olleet laulujoutsen, ruskosuohaukka, luhtahuitti, kuikka, tukkasotka, niittykirvinen, naurulokki ja pikkulokki. Aiemmin yleiset härkälintua ja punasotkaatavataan harvoin.


title: Vaaljärvi

text: Rantaan rajautuvalla 58 hehtaarin suuruisella Vuohensuolla pesii pääosin samat lajit kuin Vaaljärvellä, mutta "Kakkurlammella" näiden lisäksi usein kaakkuri. Joskus on tavattu jopa lapinpöllö. Elokuussa syysmuuton aikaan järvellä käy ruokailemassa ja lepäämässä suuri määrä lintuja. Silloin lajikirjo edustaa normaalia muuttoparvien lajistoa.


title: Vaaljärvi

text: Kotitarve- ja virkistyskalastuksen merkitys on vähäinen. Järvellä on kuitenkin yksi venevalkama, joka on tarkoitettu seudun asukkaille. Moottorin käyttö veneessä on kuitenkin kielletty. Järvellä voi liikkua vapaasti lukuun ottamatta 1.4.−15.7. välisenä aikana, jolloin Vuohensuolle työntyvä lahti ja luhtarannat kuuluvat liikkumisrajoituksen piiriin. Samassa yhteydessä on myös lintutorni, josta lintujärven näkymästä saa hyvän käsityksen. Torni ja valkama on sijoitettu järven uuden luusuan lähelle.


title: Vaaljärvi

text: Lintujen metsästys on paikalliselle metsästysseuralle merkittävä aktiviteetti. Vaalijärven osuus seudun lintusaaliista liikkuu 120 linnun tietämillä.


title: Vaaljärvi

text: Vuoden 1849 Lindströmin pitäjänkartassa "Eura Socken 1849" Vaaljärven nimi on kirjoitettu "Wälijärvi".


title: Vaaljärvi

text: Kun 1859 perustettu Koskeljärven kuivatusyhtiö alensi Koskeljärven vedenpintaa, kuivui Vaaljärveen laskeva Koskeljärven luontainen laskujoki. Koskeljärven vedet laskettiin Honkilahden kautta kaivetun kanavan kautta, ja Koskeljärven vedet jatkoivat Hinnerjokeen pohjoista reittiä myöten. Tämän johdosta Vaaljärvestä tuli Vaaljoen latvavesiä, ja se yhtyi Hinnerjokeen Kolmhaarassa, mihin Koskeljärven vedet nyt tulivat suoraan.


title: Vaaljärvi

text: Kuivatusyhtiön toimenpiteet ulottuivat myös Vaaljärveen, sillä myös sen vedenpintaa on alennettu. Vuonna 1912 yhtiön nimeksi tuli "Koskeljärven ja Vaaljärven kuivaus Oy". Vedenpinnan alenemisesta alkoi Vaaljärven ruohottuminen ja rantojen umpeenkasvu. Vaaljoen luontainen luusua jäi umpeenkasvun sisälle. Luusuaa onkin siirretty uuteen kohtaan ja sinne on kaivettuu joelle uusi uoma. Sitä kutsutaan nimellä "Uusijoki", joka siis korvasi aiemman nimen "Alinenjoen "eli "Vanhajoki "(entinen Vaaljoki). Uusijoki yhtyy alkuperäiseen Vaaljokeen 2,5 km:n päässä luusuastaan. Koskeljären aiempaa lasku-uomaa kutsutaan nimellä "Ylinenjoki", mutta se on nykyään kuivunut tavalliseski ojaksi.


title: Vaaljärvi

text: Matalien luhtarantojen ruohokasvustoa on hyödynnetty karjan laidunmaana ja talvirehun lähteenä vielä 1970-luvulla. Pinnanlaskun varjopuolena on ollut kalaveden heikkeneminen, sillä keskisyvyys on enää alle metrin. Tämä kuitenkin kääntyy vesilintujen eduksi ja järvellä ruokaileekin lukisia lintulajeja.


title: Vaaljärvi

text: Vuonna 1982 Valtioneuvosto vahvisti Koskeljärven ja Vaaljärven kuulumisen lintuvesien suojeluohjelmaan ja vuonna 1988 Valtio osti kuivausyhtiön maat, joihin sisältyi Vaaljärven rannat ja läheinen Vuohensuo "Kakkurlampineen". Maat ostettiin luonnonsuojelutarkoituksessa. Näiden osuus oli 170 hehtaaria. Tutkimusten mukaan Koskeljärvi, Vaaljärvi ja läheinen Pitkäjärvi muodostavat kansallisesti merkittävän lintukohteen. Vaaljärvi kuuluu nykyään Koskeljärven Natura 2000 -alueeseen.


title: Grand Theft Auto -klooni

text: Grand Theft Auto -klooni on videopeliklooni ja toimintaseikkailupelin alalajityyppi, joka jäljittelee pelattavuudeltaan "Grand Theft Auto" -pelisarjaa. Pelit sijoittuvat avoimeen pelimaailmaan ja niissä voi liikkua vapaasti ympäriinsä ja käyttää erilaisia kulkuneuvoja ja aseita. Peleistä löytyy usein suoritettavia päätehtäviä ja sivutehtäviä. Tarinat peleissä käsittelevät yleensä vahvoja aiheita, kuten väkivaltaa ja rikollisuutta. Esimerkkejä peleistä ovat muun muassa "The Simpsons Hit & Run", "True Crime" -pelisarja, "Crackdown" ja "Total Overdose".


title: Batman: Arkham Knight

text: Batman: Arkham Knight on Rocksteady Studiosin kehittämä ja Warner Bros. Interactive Entertainmentin julkaisema avoimeen pelimaailman sijoittuva toimintaseikkailupeli, joka julkaistiin vuoden 2015 kesäkuussa PlayStation 4- ja Xbox One -pelikonsoleille sekä Microsoft Windowsille. "Batman: Arkham Knight" perustuu sarjakuvakustantamo DC Comicsin Batman-hahmoon. Peli on neljäs osa "" -pelisarjassa.


title: Batman: Arkham Knight

text: Tapahtumiltaan peli sijoittuu noin vuoden päähän videopelin "" (2011) tapahtumista. Pelissä Batman kohtaa Gotham Cityyn palanneen Linnunpelättimen, joka on koonnut yhteen mittavan joukon Batmanin vihollisia tuhotakseen Batmanin lopullisesti.


title: Batman: Arkham Knight

text: "Batman: Arkham Knight" sijoittuu tapahtumiltaan noin vuoden päähän "n" tapahtumista. Jokerin kuoltua Gotham Cityn rikollisuus on kääntynyt laskuun, mutta hänen kuolemansa kalvaa edelleen Batmania. Tämä antaa tilaisuuden Batmanin muille vihollisille, kuten Pingviinille, Kaksinaamalle ja Harley Quinnille, ryhtyä yhteistyöhön tehdäkseen lopun Batmanista. Halloweenina Linnunpelätin käynnistää superroistojen hyökkäyksen Gotham Cityyn, minkä vuoksi kaupungin yli kuusi miljoonaa siviiliä joutuu pakenemaan. Jäljelle jäävät ainoastaan rikolliset, minkä vuoksi kaupungin poliisivoimat ovat pahasti alakynnessä ja Batmanin on aloitettava Gotham Cityn pelastaminen.


title: Batman: Arkham Knight

text: Pelin Windows-versiolla on Metacritic-kerääjäsivustolla 70/100 pistettä ja PlayStation 4-versiolla on 87/100 pistettä.


title: Brayden McNabb

text: Brayden McNabb (s. 28. tammikuuta 1991) on kanadalainen jääkiekkoilija, joka pelaa NHL-seura Vegas Golden Knightissa. Hän on Buffalo Sabresin 66. varaus .


title: Brayden McNabb

text: McNabb varattiin WHL:ään toisella kierroksella 37. pelaajana vuonna 2006. Hän debytoi Kootenay Icessa pelaten joukkueen kolmessa viimeisessä ottelussa kaudella 2006–2007.


title: Brayden McNabb

text: Kaudella 2007–2008 McNabb teki 65 ottelussa kaksi maalia ja syötti yhdeksän eli yhteensä 11 tehopistettä. Kymmenessä pudotuspeliottelussa hän sai yhden syöttöpisteen.


title: Brayden McNabb

text: Kaudella 2008–2009 McNabb pelasi puolustavana puolustajana. 67 pelissään hän teki kymmenen maalia ja syötti 26. Hän istui jäähyllä 140 minuuttia. Hän syötti neljässä pudotuspeliottelussaan viisi maalia. Hän pelasi CHL:n parhaiden lupausten ottelussa Team Orrin paidassa. Hän syötti ottelussa kolme maalia ja sai plus/miinus -saldokseen +3. Hän edusti Kanadaa alle 18-vuotiaiden maailmanmestaruuskilpailuissa 2009. Hän osallistui myös Ivan Hlinkan muistoturnaukseen 2008, jossa Kanada voitti kultaa.


title: Brayden McNabb

text: 26. kesäkuuta 2009 järjestetyssä McNabb varattiin Buffalo Sabresiin.


title: Brayden McNabb

text: 18. toukokuuta 2011 Sabres ja McNabb solmivat kolmen vuoden mittaisen tulokassopimuksen. 26. marraskuuta 2011 Buffalo nosti McNabbin AHL-yhteistyöjoukkue Rochester Americansista. Hän teki ensimmäisen NHL-maalinsa 26. joulukuuta 2011 Washington Capitals.


title: Brayden McNabb

text: 5. maaliskuuta 2014 McNabb vaihdettiin joukkuetoverinsa Jonathan Parkerin ja kahden varausvuoron kanssa Los Angeles Kingsiin, joka antoi tilalle oikean laitahyökkääjän Hudson Faschingin ja puolustaja Nicholas Deslauriersin. McNabb teki Kingsin kanssa kahden vuoden jatkosopimuksen kauden 2013–2014 jälkeen.


title: Tyler Toffoli

text: Tyler Toffoli (s. 24. huhtikuuta 1992 Scarborough, Ontario, Kanada) on kanadalainen jääkiekkoilija, joka pelaa NHL-seura Los Angeles Kingsissä. Hänet varattiin Kingsiin toisella kierroksella 47. pelaajana . Hän teki ensimmäisen NHL-maalinsa toisessa pelissään 4–0 -voitossa Phoenix Coyotesissa 18. maaliskuuta 2013. Toffoli kuului Kingsin Stanley Cupin kaudella 2013–2014 voittaneeseen joukkueeseen. Hän kuului maailmanmestaruuden voittaneeseen Kanadan joukkueeseen Tšekin MM-kilpailuissa 2015.


title: Cyperus articulatus

text: Cyperus articulatus on sädekaisloihin kuuluva sarakasvi. Se kasvaa laajalla alueella vesistöjen varsilla ympäri tropiikkia ja subtroopiikkia. Korret kasvavat leensä 40–140 senttimetriä korkeaksi, ja lehtitupet ovat 10–25 senttimetriä pitkiä. Lehti on yleensä lavaton.


title: Cyperus articulatus

text: "Cyperus articulatus" -lajin korret ovat yleensä pyöreitä, ja niitä on 1–3. Korsi kasvaa yleensä 40–140 senttimetriä korkeaksi, mutta voi kasvaa jopa 200 senttimetriseksi; korsi on juurestaan 4–12 millimetriä paksu ja kärjestä 1,5–2,5 millimetriä paksu. Kasvin maavarsi voi olla jopa kaksi metriä pitkä. Korren juuressa on kaksi tai kolme lehtituppea, jotka ovat 10–25 senttimetriä pitkiä, irtonaisia ja paperisia. Lehdet ovat yleensä lavattomia.


title: Cyperus articulatus

text: Lajilla on 1–5 tähkää, siinä on 5–7 laitakukkaa, jotka ovat 0,3–8 senttimetriä pitkiä. Suojuslehtiä on 2–4, ja ne ovat kolmiomaista tasasoukkiin. Tähkyläranka on pysyvä ja 0,4 millimetriä leveät pallet ovat läpinäkyviä ja valkeahkoja tai oljenkeltaisia. Tähkylöitä on 5–10 ja ne ovat 10–35 millimetriä pitkiä ja 1,1–2 millimetriä leveitä. Kukkien ponsit ovat 1,7–2,4 millimettiä pitkiä, ja niiden vartalo on 1,2–3,6 millimetriä pitkä ja luotti 1,7–6 millimetriä pitkä. Pähkylä 1,2–1,6 millimetriä pitkä ja 0,4–0,6 millimetriä leveä, ruskea, perällinen ja munan- tai luumunmuotoinen.


title: Cyperus articulatus

text: "Cyperus articulatus" on levinnyt laajalle alueelle trooppisella ja subtrooppisella vyöhykkeellä. Sitä kasvaa natiivina Afrikassa, Aasian lauheissa ja trooppisissa osissa, Australiassa sekä Pohjois- ja Etelä-Afrikassa. Afrikassa sitä tavataan koko mantereella, mutta erityisesti läntisillä, eteläisillä, itäisillä ja koillisilla alueilla.


title: Cyperus articulatus

text: "Cyperus articulatus" on monivuotinen kasvi, joka kasvaa lammissa, ojissa, joissa, soilla, järivssä ja kanavien rannoilla. Sitä kasvaa sekä paikallaan pysyvissä että hitaasti virtaavissa vesissä.


title: Kasper Vuorinen

text: Kasper Vuorinen (s. 22. huhtikuuta 1984) on suomalainen lentopalloilija, joka pelaa kaudella 2018–2019 Mestaruusliigassa Raision Loimun joukkueessa.


title: Kasper Vuorinen

text: Kauden 2014–2015 Vuorinen pelasi Iranin Superliigassa. Aiemmin urallaan hän on pelannut Suomessa Hurrikaani Loimaan (vuoteen 2010), Muuramen Lentopallon (2010–2013) ja Kokkolan Tiikereiden (2013–2014) joukkueissa. Kauden 2013–2014 aikana Vuorinen voitti Tiikereiden riveissä Suomen Cupin mestaruuden ja SM-hopeaa. Vuorinen valittiin kauden 2013–2014 päätteeksi uransa ensimmäistä kertaa Suomen miesten maajoukkueryhmään. Hänet valittiin maajoukkueryhmään myös vuonna 2015. A-maaotteluita hän ei ole vielä toistaiseksi pelannut ainuttakaan.


title: Kasper Vuorinen

text: Vuorisesta tuli ensimmäinen suomalainen Iranin Superliigassa lentopalloillut pelaaja vuonna 2014. Hänen seuransa oli Javanheri Gonbad VC. Vuorinen ehti pelata jo kauden 2014–2015 aikana Suomessa 1-sarjassa Kyky Betsetin riveissä, mutta hän siirtyi nopeasti lopulta Iraniin ammattilaiseksi, kun kautta oli ehtinyt kulua vasta muutama viikko. Javanheri Gonbad VC eteni Iranin liigassa pudotuspeleihin, mutta putosi ensimmäisellä kierroksella Urmialle. Urmia oli lopulta Iranin liigassa toinen. Kauden 2015–2016 alun Vuorinen pelasi kotimaassa Loimun riveissä. Hän siirtyi tammikuun lopussa sopimuksessaan olleen ulkomaalaispykälän mahdollistamana Tšekin Extraligassa pelaavaan Kocouři Příbramiin. Vuorinen passasi tšekkiläisseuransa ykkösmiehenä loppukauden, joka päättyi puolivälierissä koettuun putoamiseen aina loppuotteluihin edennyttä Libereciä vastaan.


title: Kasper Vuorinen

text: Vuorinen pelasi kauden 2017–2018 itävaltalaisessa SK Posojilnica Aich/Dobissa ja voitti sekä Itävallan että Keski-Euroopan Mevza-sarjan mestaruudet. Hän palasi kaudeksi 2018–2019 Loimuun.


title: Kasper Vuorinen

text: Pelipaikaltaan Vuorinen on passari. Hän on 190 senttimetriä pitkä ja Loimaan Jankon juniorikoulun kasvatti. Hän on opiskellut Jyväskylän yliopiston liikunta- ja terveystieteiden tiedekunnassa.


title: Kasper Vuorinen

text: Vuorinen kirjoitti blogia seikkailuistaan Iranin lentopallokentillä – ja niiden ulkopuolella.


title: Luettelo Akershusin läänin ja Oslon taajamista

text: Tämä artikkeli on luettelo Akershusin läänin ja Oslon taajamista perustuen Statistisk sentralbyrån käyttämään taajaman määritelmään. Akershusin läänissä ja Oslossa oli 1. tammikuuta 2013 yhteensä 77 taajamaa, johon sisältyvät myös lääninrajan ylittävät taajamat.


title: Luettelo Hedmarkin läänin taajamista

text: Tämä artikkeli on luettelo Hedmarkin läänin taajamista perustuen Statistisk sentralbyrån käyttämään taajaman määritelmään. Hedmarkin läänissä oli 1. tammikuuta 2013 yhteensä 47 taajamaa, johon sisältyvät myös lääninrajan ylittävät taajamat.


title: Kate Upton

text: Katherine Elizabeth ”Kate” Upton (s. 10. kesäkuuta 1992 St. Joseph, Michigan) on yhdysvaltalainen malli ja elokuvanäyttelijä. Hänet tunnetaan muun muassa "Sports Illustratedin" uimapukumallina. Hän on esiintynyt myös "Vanity Fairin" kannessa.


title: Kate Upton

text: Upton syntyi Michiganissa ja kasvoi Melbournessa, Floridassa. Hänen vanhempansa ovat Shelley (o.s. Davis) ja Texasin entinen tennismestari Jeff Upton, joka on liikunnanopettaja. Nuorena Upton pääsi mukaan American Paint Horse Associationin kansalliselle tasolle. Hän oli taitava ratsastaja ja voitti useita maailmanmestaruuspalkintoja.


title: Kate Upton

text: Uptonin mallinura alkoi vuonna 2008, kun hän meni koe-esiintymiseen Elite Model Managementiin Miamissa. Hän pääsi sisään samana päivänä ja muutti New Yorkiin, jossa hän teki sopimuksen IMG Models -mallitoimiston kanssa. Uptonin ensimmäiset mallintyöt olivat vaatemerkeillä Garage ja Dooney & Rourke. Hän oli Guessin mainoskasvo 2010–2011. Lisäksi Upton on poseerannut muun muassa Britannian ja Italian "Voguen" kannessa sekä Ranskan "Elle"-lehdessä. Hän on tehnyt myös muutamia elokuvarooleja, kuten elokuvassa "Se toinen nainen" (2014).


title: Kate Upton

text: 31. elokuuta 2014 Uptonin sekä muutaman muun naisjulkkiksen alastonkuvat levisivät Internetissä. Upton on 178 cm pitkä ja hänen mittansa ovat 84-63-92 (EU). Hänellä on vaaleat hiukset ja sinivihreät silmät.


title: Kate Upton

text: Upton avioitui baseballpelaaja Justin Verlanderin kanssa 4. marraskuuta 2017. Heidät piti vihkiä jo 1. marraskuuta Toscanassa Italiassa, mutta he eivät päässeet omiin häihinsä miehen työesteen vuoksi.


title: Luettelo Opplandin läänin taajamista

text: Tämä artikkeli on luettelo Opplandin läänin taajamista perustuen Statistisk sentralbyrån käyttämään taajaman määritelmään. Opplandin läänissä oli 1. tammikuuta 2013 yhteensä 60 taajamaa, johon sisältyvät myös lääninrajan ylittävät taajamat.


title: Kali Linux

text: Kali Linux on Debianiin pohjautuva jakelupaketti, joka on suunniteltu tekniseen rikostutkintaan ja penetraatiotestaamiseen. Sitä ylläpitää ja rahoittaa Offensive Security Ltd. Sen kehittivät Offensive Securityn Mati Aharoni ja Devon Kearns BackTrack-käyttöjärjestelmän uudelleenkirjoittamisen kautta.


title: Kali Linux

text: Kali Linuxissa tulee mukana lukuisia penetraatiotestaamiseen tarkoitettuja ohjelmia, kuten nmap (porttiskannausohjelma), Wireshark (snifferi), John the Ripper (salasanojen murtaja) ja Aircrack-ng (WLAN-verkkojen penetraatiotestaamiseen tarkoitettu ohjelmistopaketti). Järjestelmän voi käynnistää live-CD:ltä, irrotettavalta tiedontallennusvälineeltä (esim. USB-muistilta) tai virtuaalikoneessa. Se on yksi tietoturva-aukkojen hyväksikäyttöön tarkoitetun Metasploit Framework -työkalun tuetuista alustoista.


title: Kali Linux

text: Kali Linux on saatavilla x86- ja x64-arkkitehtuurin laiteille, sekä ARM-pohjaisille Raspberry Pi- ja Chromebook-tietokoneille


title: Luettelo Buskerudin läänin taajamista

text: Tämä artikkeli on luettelo Buskerudin läänin taajamista perustuen Statistisk sentralbyrån käyttämään taajaman määritelmään. Buskerudin läänissä oli 1. tammikuuta 2013 yhteensä 55 taajamaa, johon sisältyvät myös lääninrajan ylittävät taajamat.


title: Danny Horn

text: Danny Horn (s. 1989) on englantilainen näyttelijä. Hän on näytellyt mm. televisiosarjassa Doctor Who Karzanina.


title: Danny Horn

text: Televisiosarjat:Doctor Who


title: Luettelo Telemarkin läänin taajamista

text: Tämä artikkeli on luettelo Telemarkin läänin taajamista perustuen Statistisk sentralbyrån käyttämään taajaman määritelmään. Telemarkin läänissä oli 1. tammikuuta 2013 yhteensä 32 taajamaa, johon sisältyvät myös lääninrajan ylittävät taajamat.


title: Luettelo Vestfoldin läänin taajamista

text: Tämä artikkeli on luettelo Vestfoldin läänin taajamista perustuen Statistisk sentralbyrån käyttämään taajaman määritelmään. Vestfoldin läänissä oli 1. tammikuuta 2013 yhteensä 48 taajamaa, johon sisältyvät myös lääninrajan ylittävät taajamat.


title: Ise-jingū

text: Ise-jingū (), virallisesti vain Jingū (), on šintolainen pyhäkkökompleksi Isen kaupungissa Mien maakunnassa Japanissa. Pyhäkkökompleksiin kuuluu kaksi tärkeää pyhäkköä, jotka sijaitsevat kuuden kilometrin päässä toisistaan: "Naikū" eli sisin pyhäkkö ja "Gekū" eli ulkoinen pyhäkkö. Näiden lisäksi alueeseen kuuluu noin 120 apupyhäkköä. Isen pyhäkkö on pyhitetty auringonjumalatar Amaterasulle. Se on Japanin tärkein šintolaispyhäkkö.


title: Ise-jingū

text: Isen pyhäköissä toimii nykyisin noin sata pappia, joista ylimmäinen on keisari Akihiton sisar, prinsessa Atsuko Ikeda. Isen keskeisiä riittejä ovat lokakuun uuden riisisadon kiitosjuhla "kannamesai", runsaan sadon saamisen rukousjuhla "toshigoi-no-matsuri", sekä kesä- ja joulukuinen "tsukinamisai".


title: Ise-jingū

text: Sisin ja ulkoinen pyhäkkö on rakennettu pystypaalujen väliin, ja niiden arkkitehtuuri edustaa hyvin vanhaa tyyliä ajalta ennen buddhalaisuuden tuloa Japaniin. Sisin pyhäkkö on rakennettu japaninsypressistä "shinmei"-tyylillä. Ulkoinen pyhäkkö on samankaltainen, joskin niiden kattorakenteissa on hiukan eroja. Sisimmän pyhäkön ympärillä on neljä aitaa. Vierailijat pääsevät ainoastaan ensimmäisen aidan sisäpuolelle, ja vain ylipappi pääsee pyhäkön sisälle.


title: Ise-jingū

text: Sisimmässä pyhäkössä säilytetään vanhaa peiliä, joka periytyy legendan mukaan auringonjumalatar Amaterasulta yli 2000 vuoden takaa. Peiliä ja sen säilytysarkkua ei tiettävästi ole nähnyt kukaan sitten keisari Meijin 1800-luvulla.


title: Ise-jingū

text: Kahden pääpyhäkön lisäksi alueella on esimerkiksi "toriita", riisinsäilytysvarasto ja tanssipaviljonki, jota käytetään avioliiton vahvistamisseremonioissa.


title: Ise-jingū

text: Kaksi pääpyhäkköä ja neljätoista apupyhäkköä puretaan ja rakennetaan uudelleen joka kahdeskymmenes vuosi, viimeksi 2013. Uusi pyhäkkö rakennetaan aina edellisen viereen tyhjälle tontille. Pyhäköt uusitaan osin rituaalisen puhtauden vaatimuksista, uuden aikakauden merkiksi, ja osin esteettisistä syistä, sillä maalaamaton puu tummenee ajan myötä.


title: Ise-jingū

text: Isen pyhäköt pystytettiin alun perin Japanin keisarien kunniaksi ja vallan symboleiksi. 1400-luvun lopulla pyhäkön kunnioitus oli suurimmillaan, ja pyhäkön apupapit kiertelivät maakuntia keräämässä varoja pyhäkön ylläpitoon kehotellen ihmisiä tekemään pyhiinvaelluksen Iseen. Ennen vuotta 1467 pyhäköt eivät olleet avoinna tavalliselle väelle, mutta keisarin vallan vähettyä kaikki päästettiin sisään, buddhalaismunkkeja ja -nunnia lukuun ottamatta. Hekin pääsivät pyhäköihin vuoden 1868 jälkeen.


title: Luettelo Itä-Agderin läänin taajamista

text: Tämä artikkeli on luettelo Itä-Agderin läänin taajamista perustuen Statistisk sentralbyrån käyttämään taajaman määritelmään. Itä-Agderin läänissä oli 1. tammikuuta 2013 yhteensä 21 taajamaa, johon sisältyvät myös lääninrajan ylittävät taajamat.


title: Hazaradžat

text: Hazaradžat on vuoristoinen alue Keski-Afganistanissa. Alueen valtaväestö muodostuu hazaroista. Alue oli pitkään Afganistanin keskushallinnon vallan ulkopuolella ja varsinaisesti se vallattiin vasta 1800-luvun lopulla.


title: Hazaradžat

text: Hazaradžat käsittää alueita Afganistanin Bamiyanin, Ghaznin, Ghowrin, Uruzganin ja Vardakin maakunnissa. Alue on vuoristoista ja sen pienet kaupungit on rakennettu tavallisesti aluetta halkovien jokien laaksoihin. Hazarat muodostavat alueen väestön valtaosan, mutta alueella asuu myös esimerkiksi Ghelzai-heimon paštuja.


title: Hazaradžat

text: Hazaradžat oli pitkään lähes kartoittamatonta seutua. Paikalliset šiialaiset hazarat harjoittivat alun perin paimentolaisuutta, mutta 1800-luvulla he siirtyivät asumaan linnoitettuihin kyliin. Afganistanin paštuhallitsijoiden ote alueesta oli pitkään lähinnä nimellinen, vaikka alue sijaitsekin lähellä Afganistanin valtakeskus Kabulia. Vuosina 1891–1893 Afganistanin emiiri 'Abd al-Rahman kävi verisen sodan alueen hazaroja vastaan alistaakseen nämä viimein keskushallinnolle. Suuri osa hänen armeijastaan koostui niin sanotuista laškar-joukoista, joille oli luvattu hazarojen laidunalueita vastineeksi sotaretkeen osallistumisesta. Tuhansia hazaroja pakeni tai surmattiin ja heidän tilalleen asutettiin paštuja. Afganistanin ajautuessa kaaokseen saur-vallankumouksen jälkeen vuonna 1979 Hazaradžat oli Nurestanin ohella ensimmäisiä kapinaan nousseita alueita ja pian se oli jälleen kokonaan keskushallinnon ulkopuolella Bamejania lukuun ottamatta. Alueen hazarat perustivat yhteistyöjärjestökseen Islamilaisen Kumouksen yksimielisen Neuvoston eli lyhyesti vain Neuvoston. Keskushallinto ei yleensä edes yrittänyt ulottaa valtaansa Hazaradžatin maaseudulle ja olot olivat suhteellisen rauhalliset. Vuonna 1996 suurin osa hazaroista liittoutui hieman myöhemmin Kabulin vallanneen Taliban-liikkeen kanssa. Välit huononivat kuitenkin myöhemmin Talibanin alkaessa riisua kilpailevia ryhmiä aseista. Vuonna 1998 Taliban julisti , että šiialaisten on joko käännyttävä tai lähdettävä maasta kuoleman uhalla. Taliban valtasi suuren osan hazarojen alueista ja paikallisia surmattiin. Taliban hallinto kukistui sittemmin vuonna 2001 alkaneessa Yhdysvaltojen johtaman koalition hyökkäyksessä maahan.


title: Luettelo Länsi-Agderin läänin taajamista

text: Tämä artikkeli on luettelo Länsi-Agderin läänin taajamista perustuen Statistisk sentralbyrån käyttämään taajaman määritelmään. Länsi-Agderin läänissä oli 1. tammikuuta 2013 yhteensä 33 taajamaa, johon sisältyvät myös lääninrajan ylittävät taajamat.


title: Waldemar Andersin

text: Anders Waldemar Andersin (9. kesäkuuta 1870 Helsinki – 14. helmikuuta 1921 Helsinki) oli suomalainen arkkitehti.


title: Waldemar Andersin

text: Andersinin vanhemmat olivat lehtori Gustaf Waldemar Svenson-Andersin ja Hilda Margaretha Julia Alrutz. Hän pääsi ylioppilaaksi Helsingin yksityislyseosta 1889 ja suoritti arkkitehtitutkinnon Polyteknillisessä opistossa 1893.


title: Waldemar Andersin

text: Andersin toimi arkkitehtina eri arkkitehtitoimistoissa Helsingissä, Berliinissä ja Yhdysvalloissa. Hän perusti vuonna 1898 arkkitehtien Bertel Jungin ja Oscar Bomansonin kanssa "arkkitehtitoimisto Andersin, Jung & Bomanssonin" ja oli toimiston osakkaana aina vuoteen 1903 saakka jolloin hän muutti Yhdysvltoihin. Andersin oli myös akvarellimaalauksen opettajana Polyteknillisessä opistossa.


title: Kasvimorfologia

text: Kasvimorfologia on kasvitieteen osa-alue, joka tutkii kasvien muotoa ja kasvin osien keskinäistä suhdetta. Kasvin osien keskinäisiin suhteisiin kuuluu esimerkiksi lehtiasento, joka voi olla vastakkainen, kierteinen, vuorottainen tai säteittäinen. Lisäksi lehdet voivat olla ruusukkeena kasvin tyvellä. Kasvin osien muotoihin kuuluvat esimerkiksi lehden suonien muoto, lehden tapa kiinnittyä varteen, lehden liuskaisuus, lehden laidan muoto ja kukan teriön muodot. Lehden suonet voivat olla kouramaisia, sulkamaisia tai silposuonisia. Lehti voi kiinnittyä varteen ruodilla tai ilman ruotia. Jos se kiinnittyy varteen ilman ruotia, kiinnittyminen voi olla johteinen tai sepivä. Lehden ruoditus vaikutaa liuskaisuuteen ja lehti voi olla pari- tai sormiliuskainen. Lehti voi olla myös ruodin molemmin puolin halkoinen, jakoinen tai osainen. Lehden reuna voi olla ehyt, nirhamainen, sahamainen tai hammasmainen. Lehti voi olla myös lehdykällinen tai siinä voi olla useita sormimaisia osia. Kukan teriö voi olla muodoltaan säteittäinen tai sen osat voivat olla vastakkain. Terälehdet voivat myös olla erillään tai ne voivat olla yhtenäisiä.


title: Tye McGinn

text: Tye McGinn (s. 29. heinäkuuta 1990) on kanadalainen jääkiekkoilija, joka pelaa NHL-seura Tampa Bay Lightningia. Hän on Jamie McGinnin pikkuveli.


title: Tye McGinn

text: McGinn varattiin neljännellä kierroksella NHL:ään 119. pelaajana Philadelphia Flyersin toimesta. Kolmannen QMJHL-joukkue Gatineau Olympiquesissa pelaamansa kauden jälkeen hän teki kolmen vuoden mittaisen tulokassopimuksen Flyersin kanssa. NHL-debyyttinsä McGinn teki 22. tammikuuta 2013 New Jersey Devilsiä vastaan. Hän teki ensimmäisen maalinsa kaksi peliä myöhemmin 26. tammikuuta Florida Panthersia vastaan.


title: Tye McGinn

text: 2. heinäkuuta 2014 McGinn kaupattiin Flyersistä San Jose Sharksiin vastineeksi kolmannen kierroksen varausvuorosta . Hän pelasi Sharksissa 32 ottelua. Hän siirtyi 2. maaliskuuta 2015 waivers-listan kautta Arizona Coyotesiin.


title: Chris Tierney

text: Chris Tierney (s. 1. heinäkuuta 1994) on kanadalainen jääkiekkoilija, joka pelaa NHL-seura San Jose Sharksissa. Hän on Sharksin 55. varaus .


title: Chris Tierney

text: Tierney pelasi vuosina 2010–2014 OHL-joukkue London Knightsissa. Hän teki Sharksin kanssa kolmen vuoden tulokassopimuksen 2. huhtikuuta 2013.


title: Chris Tierney

text: Harjoitusleirin jälkeen Tierney pääsi kaudella 2014–2015 Sharksin kokoonpanoon ja teki debyyttinsä 8. lokakuuta 2014 Los Angeles Kingsiä vastaan.


title: Luettelo Rogalandin läänin taajamista

text: Tämä artikkeli on luettelo Rogalandin läänin taajamista perustuen Statistisk sentralbyrån käyttämään taajaman määritelmään. Rogalandin läänissä oli 1. tammikuuta 2013 yhteensä 65 taajamaa, johon sisältyvät myös lääninrajan ylittävät taajamat.


title: Luettelo Hordalandin läänin taajamista

text: Tämä artikkeli on luettelo Hordalandin läänin taajamista perustuen Statistisk sentralbyrån käyttämään taajaman määritelmään. Hordalandin läänissä oli 1. tammikuuta 2013 yhteensä 100 taajamaa, johon sisältyvät myös lääninrajan ylittävät taajamat.


title: Kasvianatomia

text: Kasvianatomia on kasvitieteen osa-alueen kasvimorfologian osa-alue, joka tutkii kasvin sisärakennetta, kuten solut, niiden osat ja solukot. Yksi kasvin solukkotyyppeistä on fotosynteesissä toimiva, eräänlaisena tukisolukkona toimiva sekä varastosolukkona toimiva perussolukko. Toinen solukkotyyppi on kasvin sisäosia suojaava pintasolukko. Kolmas solukkotyyppi on johtosolukko, joka muodostaa reitin, jota pitkin ravinteet ja vesi kulkevat juurista latvaan saakka. Pienemmässä mittakaavassa kasvin solut muodostavat joko tylppy-, tuki- tai vahvikesolukkoa. Käytännön kannalta perussolukot ovat esimerkiksi kasvusolukkoa ja yhteyttämissolukkoa. Pintasolukot muodostavat esimerkiksi ilma- ja vesirakoja. Tukisolukot muodostuvat esimerkiksi paksusoppisoluista tai puiden niinisyysoluista. Johtosolukot muodostuvat putkisoluista, siiviläputkista ja putkiloista.


title: MGM-52 Lance

text: MGM-52 Lance on telalavetilta ammuttava taktinen ydinohjus, jonka valmistaja on LTV Vought -yhtymä. Se saapui korvaamaan vanhentuneita Sergeant- ja Honest John -ohjustyyppejä, joista jälkimmäinen oli itse asiassa ohjaamaton rakettiase. MGM-52 Lance käytti M113-, M548-, M688- ja M752-tukiajoneuvoja. Palvelukseen astuminen tapahtui vuonna 1972. Lance-ohjukset poistettiin käytöstä vuonna 1992, jolloin niiden palvelusura oli kestänyt tasan kaksi vuosikymmentä. Ohjuksesta oli A-, B ja C-versiot; niistä B oli tarkoitettu merivoimien käyttöön.


title: Luettelo Sognin ja Fjordanen läänin taajamista

text: Tämä artikkeli on luettelo Sognin ja Fjordanen läänin taajamista perustuen Statistisk sentralbyrån käyttämään taajaman määritelmään. Sognin ja Fjordanen läänissä oli 1. tammikuuta 2013 yhteensä 52 taajamaa, johon sisältyvät myös lääninrajan ylittävät taajamat.


title: Axel Gyldén

text: Clas Axel Gyldén (15. joulukuuta 1879 Viipuri – 4. lokakuuta 1916 Helsinki) oli suomalainen arkkitehti, joka suunnitteli useita jugend-tyylisiä rakennuksia Viipuriin.


title: Axel Gyldén

text: Gyldénin vanhemmat olivat lääninagronomi Axel Gyldén (1838–1915) ja Antonia Sofia Hausen. Hän pääsi ylioppilaaksi Viipurin ruotsalaisesta lyseosta 1899 ja suoritti arkkitehtitutkinnon Polyteknillisessä opistossa 1903. Gyldén oli valmistuttuaan työssä apulaisena Gesellius, Lindgren & Saarisen arkkitehtitoimistossa sekä Nyström, Petrelius & Penttilän toimistossa. Vuonna 1906 hän muutti Viipuriin ja perusti sinne arkkitehtitoimiston arkkitehti Uno Ullbergin kanssa. Yhteistyö jatkui vuoteen 1909 saakka, jonka jälkeen Gyldén piti toimistoa omissa nimissään. Hän opetti myös tyylioppia ja sommittelua Viipurin taiteenystävien piirustuskoulussa.


title: Axel Gyldén

text: Axel Gyldén oli naimisissa vuodesta 1909 Hulda Gunnel Grotenfeltin kanssa. Gyldénin sisar oli kuvanveistäjä Eva Gyldén.


title: Luettelo Møren ja Romsdalin läänin taajamista

text: Tämä artikkeli on luettelo Møren ja Romsdalin läänin taajamista perustuen Statistisk sentralbyrån käyttämään taajaman määritelmään. Møren ja Romsdalin läänissä oli 1. tammikuuta 2013 yhteensä 82 taajamaa, johon sisältyvät myös lääninrajan ylittävät taajamat.


title: Luettelo Etelä-Trøndelagin läänin taajamista

text: Tämä artikkeli on luettelo Etelä-Trøndelagin läänin taajamista perustuen Statistisk sentralbyrån käyttämään taajaman määritelmään. Etelä-Trøndelagin läänissä oli 1. tammikuuta 2013 yhteensä 49 taajamaa, johon sisältyvät myös lääninrajan ylittävät taajamat.


title: MGM-5 Corporal

text: MGM-5 Corporal on Yhdysvalloissa suunniteltu ja valmistettu taktinen ydinkärkeä käyttävä ohjus. Sen kantama oli 75 mailia eli 129 km. Ydinkärkenä ohjuksessa toimi 20 kilotonnin vahvuinen W7-fissioräjähde. Ohjuksen suunnitteluun osallistui useita eri yrityksiä. Aseen kehittely aloitettiin jo 1940-luvulla. Asetyypin korvasi myöhempänä saman kantaman MGM-29 Sergeant.


title: Luettelo Pohjois-Trøndelagin läänin taajamista

text: Tämä artikkeli on luettelo Pohjois-Trøndelagin läänin taajamista perustuen Statistisk sentralbyrån käyttämään taajaman määritelmään. Pohjois-Trøndelagin läänissä oli 1. tammikuuta 2013 yhteensä 46 taajamaa, johon sisältyvät myös lääninrajan ylittävät taajamat.


title: Luettelo Nordlandin läänin taajamista

text: Tämä artikkeli on luettelo Nordlandin läänin taajamista perustuen Statistisk sentralbyrån käyttämään taajaman määritelmään. Nordlandin läänissä oli 1. tammikuuta 2013 yhteensä 73 taajamaa, johon sisältyvät myös lääninrajan ylittävät taajamat.


title: Luettelo Tromssan läänin taajamista

text: Tämä artikkeli on luettelo Tromssan läänin taajamista perustuen Statistisk sentralbyrån käyttämään taajaman määritelmään. Tromssan läänissä oli 1. tammikuuta 2013 yhteensä 39 taajamaa, johon sisältyvät myös lääninrajan ylittävät taajamat.


title: Neulakaktukset

text: Neulakaktukset ("Pediocactus") on kaktuskasvisuku. Tieteellinen nimi on johdannainen kreikankielisestä tasankoa tarkoittavasta sanasta. Ne ovat läheistä sukua siilikaktuksille ("Echinocactus").


title: Neulakaktukset

text: Neulakaktukset ovat pienikokoisia, yksivartisia tai mätästäviä, enintään 20 cm korkeita. Varret ovat lieriömäisiä tai pallomaisia, joskus päältä painuneita, vihreitä tai harmahtavia, kyhmyisiä ja uurteettomia. Tiheä piikkipeite tavallisesti piilottaa varren alleen; piikit ovat vaihtelevia määrältään, väriltään ja suunnaltaan. Kaikkiaan piikkejä voi olla yhdessä areolissa jopa 45 kpl. Kukat sijaitsevat varren kärjessä ja ovat kellomaisia, keltaisia, magentanpunaisia tai valkoisia. Kukkapohjus on paljas. Hedelmä on lieriömäinen tai pallomainen, vihertävä, myöhemmin punertavan ruskea ja kuiva. Sen pinnassa voi olla muutama suomu ja se avautuu pystysuoralla raolla. Kuihtunut kehä saa hedelmän näyttämään kannelliselta. Siemenet ovat mustanruskeita ja munamaisia tai päärynämäisiä.


title: Neulakaktukset

text: Neulakaktukset ovat kotoisin Yhdysvaltain länsiosista: Koloradon tasangolta Kolumbia-joen laaksoon, Suurille tasangoille ja Kalliovuorille ulottuvalta alueelta. Monet lajit ovat kärsineet laittomasta keräilystä.


title: Neulakaktukset

text: Neulakaktuksia ("Pediocactus") tunnetaan kahdeksan lajia:


title: Luettelo Finnmarkin läänin taajamista

text: Tämä artikkeli on luettelo Finnmarkin läänin taajamista perustuen Statistisk sentralbyrån käyttämään taajaman määritelmään. Finnmarkin läänissä oli 1. tammikuuta 2013 yhteensä 29 taajamaa, johon sisältyvät myös lääninrajan ylittävät taajamat.


title: FS Duquesne (1876)

text: Duquesne oli Ranskan laivaston vuonna 1876 vesillelaskettu rautarunkoinen puuvuorattu ja kuparoidulla pohjalla varustettu risteilijä.


title: FS Duquesne (1876)

text: Alus tilattiin Rochefortin laivastontelakalta ja sen köli laskettiin vuonna 1873. Alus laskettiin vesille vuonna 1876 ja se otettiin palvelukseen kesäkuussa 1878.


title: FS Duquesne (1876)

text: "Duquesne" poistettiin alusluettelosta 1901.


title: FS Tourville (1876)

text: Tourville oli Ranskan laivaston vuonna 1876 vesillelaskettu rautarunkoinen puuvuorattu ja kuparoidulla pohjalla varustettu risteilijä.


title: FS Tourville (1876)

text: Alus tilattiin Société Nouvelle des Forges et Chantiers de la Méditerranéelta La Seyne-sur-Meristä ja sen köli laskettiin elokuussa 1873. Alus laskettiin vesille vuonna 1876 ja se otettiin palvelukseen marraskuussa 1877.


title: FS Tourville (1876)

text: "Tourville" poistettiin alusluettelosta vuonna 1901.


title: Tim Bozon

text: Timothé Phillipe Bozon (s. 24. maaliskuuta 1994 Saint Louis, Missouri, Yhdysvallat) on ranskalais-yhdysvaltalainen jääkiekkoilija, joka pelaa NHL-joukkue Montréal Canadiensin organisaatiossa. Hän pelaa pääasiassa AHL-joukkue St. John's IceCapsissa. Canadiens varasi Bozonin 64. pelaajana vuonna . Hän on pelipaikaltaan vasen laitahyökkääjä.


title: Tim Bozon

text: Bozon syntyi Yhdysvaltain Missourin Saint Louisissa hänen isänsä Philippen pelatessa NHL-joukkue St. Louis Bluesissa. Bozon aloitti jääkiekkoilun Saksassa Mannheimer ERC:ssä, mutta suurimman osan junioriurastaan hän loi kuitenkin Sveitsissä. Bozon pelasi Genève-Servette HC:ssa 15-vuotiaaksi asti, josta hän jatkoi kaudeksi 2009–2010 Kloten Flyersiin. Bozon jakoi tehoilla 26+29=55 koko Elite Novizenin pistepörssin toisen sijan ZSC Lionsin Sven Andrighetton kanssa edellään vain Pikes Oberthurgaun Patrick Obrist. Kesken kauden 2010–2011 hän vaihtoi Klotenista HC Luganoon.


title: Tim Bozon

text: WHL-joukkue Kamloops Blazers varasi Bozonin 27. pelaajana . Hän siirtyi joukkueeseen kaudeksi 2011–2012, jolloin Bozon voitti WHL:n tulokkaiden maalipörssin ja oli Blazersin toiseksi paras maalintekijä ja kolmanneksi paras pistemies tehoilla 36+35=71. Hän pelasi kauden aikana myös CHL Top Prospects Gamessa. Lopulta Montréal Canadiens varasi Bozonin kolmannella kierroksella 64. pelaajana . Kaudella 2012–2013 hän oli Blazersin toiseksi paras pistemies Colin Smithin jälkeen. Bozon jakoi koko WHL:n pistepörssin kahdeksannen sijan Medicine Hat Tigersin Curtis Valkin kanssa. Hän voitti myös Blazersin sisäisen tehotilaston lukemalla +37.


title: Tim Bozon

text: Toukokuussa 2013 Bozon teki kolmivuotisen tulokassopimuksen Montréal Canadiensin kanssa. Hän pelasi kauden 2013–2014 kuitenkin vielä WHL:ssä. Lokakuussa 2013 Bozonin seura vaihtui siellä Blazersista Kootenay Iceen. Hänen kautensa päättyi kuitenkin maaliskuussa 2014 Bozonin sairastuttua aivokalvontulehdukseen. Hänet vietiin vieraspelimatkalla Saskatoonissa sairaalaan, missä lääkärit päättivät laittaa Bozonin koomaan vähentääkseen aivokalvojen turvotusta. Hän vietti sairaalassa kuukauden ja parani lopulta vakavasta sairaudestaan. Kootenay Icen vakuutus ei kuitenkaan kattanut koko hoitoa, joten Bozonille ja hänen perheelleen jäi maksettavaksi noin sadantuhannen dollarin lasku.


title: Tim Bozon

text: Montréal Canadiens lähetti Bozonin syksyn 2014 harjoitusleirillä ensin syyskuun lopulla AHL-joukkue Hamilton Bulldogsiin, mutta lokakuussa ennen kauden 2014–2015 hänet lähetettiin kuitenkin edelleen takaisin WHL:ään. Canadiensin toimitusjohtaja Marc Bergevinin mukaan Bozonin parhaaksi oli palata sinne kehittämään hänen fyysisiä ominaisuuksiaan Bozonin kuntouduttua edellisten kuukausien aikana sairaudestaan. Hän oli Icen paras maalintekijä ja neljänneksi paras pistemies tehoilla 35+28=63. WHL-kauden päätyttyä, huhtikuussa 2015 Bozon lähetettiin AHL-joukkue Hamilton Bulldogsiin, jossa hän pelasi yhden runkosarjaottelun.


title: Tim Bozon

text: Kaudeksi 2015–2016 Canadiensin farmijoukkueeksi vaihtui St. John's IceCaps, jossa Bozon pelasi varsinaisen AHL:n tulokaskautensa tehden 41 runkosarjaottelussa tehot 5+3=8. Hän pelasi kauden aikana myös 15 ottelua ECHL-joukkue Brampton Beastissa.


title: Tim Bozon

text: Bozon edusti Ranskaa MM-kilpailuissa vuosina 2013 ja 2016. Yhteensä hän on pelannut 14 A-maaottelua tehden yhden syöttöpisteen. Bozon teki A-maajoukkuedebyyttinsä vuoden 2013 MM-kilpailujen avausottelussa 3. toukokuuta 2013 Helsingin Hartwall Arenalla Slovakiaa vastaan. Hän sai ottelussa jääaikaa 10.43 minuuttia. Bozon sai myös syöttöpisteen Damien Raux'n tekemään maaliin.


title: Tim Bozon

text: Bozon pelasi myös alle 18-vuotiaiden I-divisioonan MM-kilpailuissa vuosina 2010 ja 2011, joista jälkimmäinen turnaus päättyi B-lohkon pronssiin. Hän jakoi siinä Ranskan sisäisen pistepörssin voiton Nicolas Thos'n kanssa tehoilla 3+3=6.


title: Tim Bozon

text: Bozon on kolmannen polven maajoukkuekiekkoilija. Hänen isänsä Philippe on ensimmäinen Ranskassa syntynyt ja kiekko-oppinsa saanut pelaaja NHL:ssä. Hän toimii nykyään Ligue Magnus -joukkue Bordeaux GHC:n päävalmentajana. Timin isoisä Alain toimi 1960-luvulla Ranskan maajoukkueen kapteenina. Sekä Philippe että Alain ovat valittu myös Ranskan jääkiekon kunniagalleriaan.


title: Tim Bozon

text: Bozonin perheeseen kuuluu myös entisenä alppihiihtäjänä tunnettu äiti Hélène Barbier, isosisko Allison Bozon sekä pikkuveli Kevin Bozon, joka pelaa Sveitsin toiseksi korkeimmalla sarjatasolla National League B:n HC Ajoiessa. Tim osaa puhua englannin lisäksi myös ranskan, italian ja saksan kieliä.


title: Risiiniöljyhappo

text: Risiiniöljyhappo eli risinoleiinihappo (CHO) on harvinainen omega-9-rasvahappoihin kuuluva rasvahappo, jota esiintyy erityisesti risiiniöljyssä. Yhdistettä ja sen johdannaisia voidaan käyttää kosmetiikassa.


title: Risiiniöljyhappo

text: Huoneenlämpötilassa risiiniöljyhappo on keltaista öljymäistä nestettä. Yhdiste liukenee vain heikosti veteen, mutta paremmin orgaanisiin liuottimiin kuten etanoliin ja dietyylieetteriin.


title: Risiiniöljyhappo

text: Risiiniöljyhappoa esiintyy erityisesti risiinissä triglyseridinä ja noin 90 % risiiniöljyn rasvahapoista on risiiniöljyhappoa. Muita kasveja, joissa risiiniöljyä esiintyy ovat muun muassa "Hiptage"-suvun lajeissa sekä "Azima tetracantha"- , "Argyreia cuneata" ja "Anogeissus latifolia"-kasvilajeista. Lisäksi sitä on huomattavia määriä "Claviceps purpurea"-sienessä esteröityneenä muiden rasvahappojen kanssa. Kasvit muodostavat risiiniöljyhappoa hapettamalla öljyhappoa entsymaattisesti. Hapettimena reaktiossa toimii happi ja entsyymi tarvitsee kofaktorikseen NADPH-molekyylin. Reaktiota katalysoivan entsyymin toimintamekanismi muistuttaa rasvahappodesaturaasien toimintamekanismia.


title: Risiiniöljyhappo

text: Risiiniöljyhappoa valmistetaan saippuoimalla risiiniöljyä. Saippuoiminen voidaan tehdä joko emäksisissä olosuhteissa kemiallisesti tai entsymaattisesti.


title: Risiiniöljyhappo

text: Risiiniöljyhappoa voidaan käyttää saippuoiden valmistukseen, voiteluaineena ja voiteluaineiden valmistukseen, estolidien valmistukseen ja kosmetiikan ainesosien valmistukseen. Siitä saadaan myös useita eri rasvahappoja esimerkiksi se voidaan pelkistää vedyttämällä 12-hydroksisteariinihapoksi ja hajottaa kuumentamalla tai otsonoimalla sebasiinihapoksi.


title: Tridekanoli

text: Tridekanoli eli 1-tridekanoli eli n-tridekanoli eli n-tridekyylialkoholi eli n-tridekaani-1-oli on primäärinen suoraketjuinen alkoholi, jossa on kolmetoista hiiliatomia. Yhdiste on palavaa ja se on huoneenlämmössä puhtaana yhdisteenä kiinteää, kiteistä ainetta. Tridekanolin molekyylikaava on CHO ja rakennekaava CH(CH)OH. Epäpuhtaana kaupallisena seoksena, joka sisältää yhdisteen isomeerejä, se on väritöntä miellyttävänhajuista nestettä.


title: Tridekanoli

text: Tridekanolin moolimassa on 200,36 g/mol, sulamispiste 32,5–33,5 °C, kiehumispiste 152 °C (1,9 kPa:n paineessa), tiheys 0,8 g/cm (vesi = 1,0 g/cm), leimahduspiste 121 °C (o.c. seos) ja CAS-numero 112-70-9. Tridekanoli ei juurikaan liukene veteen, mutta liukenee etanoliin ja eetteriin. Tridekanolia käytetään muun muassa hajusteena. Altistuminen yhdisteelle voi ärsyttää silmiä ja ihoa.


title: Tridekanoli

text: Yhdistettä esiintyy myös kukkien tuoksuissa ja semiokemikaalina eliöiden viestinnässä.


title: Norjan alueet

text: Norjan alueet on Norjan aluejako, jossa maan läänit on ryhmitelty viideksi alueeksi.


title: Linden Vey

text: Linden Vey (s. 17. heinäkuuta 1991) on kanadalainen jääkiekkoilija, joka pelaa KHL-seura PHK TsSKA Moskovassa.


title: Linden Vey

text: Vey on Los Angeles Kingsin neljännen kierroksen varaus . 28. kesäkuuta 2014 Vey vaihdettiin Kingsistä Vancouver Canucksiin, joka antoi tilalle toisen kierroksen varauksensa .


title: Alexander Wagendristel

text: Alexander Wagendristel (s. 23. maaliskuuta 1965 Wien) on itävaltalainen säveltäjä.


title: Alexander Wagendristel

text: Wagendristel aloitti säveltämisen 4-vuotiaana ja nokkahuilutunnit vuonna 1971. Tämän jälkeen hän oli huilunsoiton ja musiikin teorian yksityisopetuksessa (1974–80). Hän sai Universität für Musik und darstellende Kunst Wienissä diplomit huilunsoitossa (1988) ja sävellyksessä (1990). Hänen opettajinaan olivat sävellyksessä Heinrich Gattermeyer, Friedrich Neumann ja Erich Urbanner sekä huilunsoitossa Werner Tripp. Hän osallistui myös Darmstadtin kursseille ja sai vuonna 1988 opetusta Aurèle Nicolet'lta.


title: Alexander Wagendristel

text: Wagendristel on saanut Theodor Körner -palkinnon (1995), palkinnon lyhytoopperakilpailussa Berliinissä (1997) ja palkinnon Itävallan ISCM:lta (2001). Hänen musiikkiaan on esitetty Itävallan lisäksi myös Azerbaidžanissa, Tšekissä, Egyptissä, Saksassa, Unkarissa, Italiassa, Venäjällä, Sloveniassa, Sveitsissä, Taiwanilla ja Yhdysvalloissa. Wagendristel on lisäksi soittanut huilua Vereinigte Bühnen Wienin orkesterissa ja Things of NowNow -improvisaatioryhmässä. Vuonna 2002 hän perusti Roland Freisitzerin ja Thomas Heinischin kanssa Ensemble Reconsilin Wienissä. Wagendristel on myös toiminut opetustehtävissä Itävallan musikkikouluissa.


title: Alexander Wagendristel

text: Wagendristel on säveltänyt runsaasti useisiin genreihin lukeutuvaa musiikkia: oopperaa, orkesterimusiikkia, kamarimusiikkia, kuoro- ja muita vokaaliteoksia, pianokappaleita ja -sonaatin, teoksia uruille ja cembalolle sekä elektroakustista musiikkia. Wagendristelin toinen ooppera "Der Narr" sai sekä kriitikkojen että yleisön suosion kantaesityksessään vuonna 1995. Pianokonsertto "TYPHON" esitettiin ISCM:n valitsemana teoksena Wienin Konzerthausissa maaliskuussa 2002. Sama teos sisältyi myös ISCM:n vuoden 2007 maailman musiikkifestivaalin ohjelmistoon Hongkongissa.


title: Colton Sceviour

text: Colton Sceviour (s. 20. huhtikuuta 1989) on kanadalainen jääkiekkoilija, joka pelaa NHL-seura Dallas Starsissa. Hän on Dallasin varaus neljänneltä kierrokselta .


title: Colton Sceviour

text: Sceviour teki ensimmäisen NHL-maalinsa 14. joulukuuta 2013 Winnipeg Jetsiä vastaan.


title: Adolf Krank

text: Adolf Krank (26. toukokuuta 1841 Kööpenhamina – 16. helmikuuta 1940 Janakkala) oli suomalainen kirkkoherra. Hän oli Suomen vanhin virassa ollut kirkkoherra kuollessaan 98-vuotiaana.


title: Adolf Krank

text: Krankin vanhemmat olivat merikapteeni Simon Petter Krank (1792–1845) ja Maria Josefina Durchman. Hän pääsi ylioppilaaksi Vaasan lukiosta 1862 ja suoritti Helsingin yliopistossa teologian erotutkinnon 1868. Krank vihittiin samana vuonna papiksi.


title: Adolf Krank

text: Krank toimi Tammelan kappalaisena 1874–1888. Hän oli sitten Janakkalan kirkkoherrana yli 50 vuoden ajan vuodesta 1888 aina kuolemaansa saakka 1940. Krank sai rovastin arvon 1898.


title: Adolf Krank

text: Krank ei enää itse pystynyt hoitamaan vuodesta 1922 alkaen ja viimeisen puheensa saarnatuolista käsin hän piti vuonna 1931 Janakkalan pitäjän 500-vuotisjuhlassa. Kirkkoherran tehtäviä hoitivat apulaisina toimineet papit mutta Krank oli silti virassaan kuolemaansa saakka koska kirkkoherran virka oli tuolloin elinikäinen.


title: Adolf Krank

text: Adolf Krank oli naimisissa 1870–1927 Kristina Sofia Hedströmin (1849–1927) kanssa. Heillä oli kaksi tytärtä ja kolme poikaa. Pojat suomensivat sukunimensä muotoon Rankka. Heitä olivat lyseon lehtori Adolf Wilhelm Rankka ja arkkitehti Armas Rankka.


title: Maung Maung

text: Maung Maung (11. tammikuuta 1925 – 2. heinäkuuta 1994) oli burmalainen poliitikko. Hän oli opiskellut oikeustiedettä länsimaissa, ja hänet nimettiin maansa presidentiksi elokuussa 1988. Maung oli pääministeri U Nun hallituksessa. Vuoden 1962 kaappauksen jälkeen, jossa kenraali Ne Win nousi valtaan, Maung nimitettiin korkeimman oikeuden tuomariksi. Hän oli myös Burman sosialistisen ohjelman puolueen keskuskomiteassa. Ne Win erosi heinäkuussa 1988. Hänen seuraajansa Sein Lwin pakotettiin eroon kaksi ja puoli viikkoa myöhemmin. Presidenttinä Maung lakkautti sotatilalain, vapautti poliittiset vangit ja julisti lehdistönvapauden, mutta mellakat jatkuivat. Sotilaat kaappasivat vallan kun hän oli ollut vallassa vain kuukauden.


title: Miika Heikkilä

text: Miika Heikkilä (s. 7. helmikuuta 1992 Loppi) on suomalainen jääkiekkoilija, joka pelaa Ruotsin kolmanneksi korkeimmalle sarjatasolle Hockeyettan-joukkue Kallinge-Ronneby IF:ssä. Hän on pelipaikaltaan oikea laitahyökkääjä ja laukoo oikealta.


title: Miika Heikkilä

text: Heikkilä on Riihimäen Kiekko-Nikkareiden kasvatti. Hän siirtyi C-juniori-ikäisenä Hämeenlinnan Pallokerhoon kaudeksi 2007–2008. Kaudella 2008–2009 Heikkilä ylsi sekä runkosarjassa että pudotuspeleissä HPK:n B2-nuorten sisäisen piste-, maali- ja syöttöpörssin voittoon. Hän jakoi B2-nuorten SM-sarjan runkosarjassa tehoilla 16+17=33 pistepörssin toisen sijan Rocketsin Tomi Korvenpään kanssa edellään vain Rocketsin Marko Heino. Kaudella 2009–2010 Heikkilä jakoi kevään 2010 pudotuspeleissä kuudella osumallaan HPK:n B-nuorten sisäisen maalipörssin voiton Ville Järveläisen kanssa. Hän voitti kauden päätteeksi B-nuorten SM-hopeaa.


title: Miika Heikkilä

text: Kaudella 2011–2012 Heikkilä oli HPK:n A-nuorten toiseksi paras maalintekijä ja kolmanneksi paras pistemies tehoilla 15+26=41. Kaudella 2012–2013 hän nousi joukkueen kapteeniksi. Heikkilän 12 runkosarjamaalista yhdeksän syntyi ylivoimalla ja hän jakoi A-nuorten SM-liigan ylivoimamaalipörssin voiton Lukon Niklas Näpin kanssa. Heikkilä jakoi koko kevään 2013 pudotuspelien maalipörssin voiton Bluesin Nico Nybergin kanssa ja sijoittui pistepörssissä toiseksi hänen jälkeensä tehoilla 7+8=15. Hän oli myös Bluesia vastaan pelatun finaalisarjan tehokkain pelaaja tehtyään neljässä ottelussa tehot 6+2=8. HPK voitti kauden päätteeksi A-nuorten Suomenmestaruuden ja Heikkilä palkittiin pudotuspelien parhaana pelaajana Ville Peltonen -palkinnolla.


title: Miika Heikkilä

text: Heikkilä siirtyi kaudeksi 2013–2014 vuoden mittaisella sopimuksella Mestis-joukkue Heinolan Peliittoihin. Hän oli joukkueen paras maalintekijä sekä toiseksi paras pistemies Jani Keinäsen kanssa tehoilla 14+13=27. Heikkilä valittiin Mestiksen helmikuun 2014 kuukauden tulokaspelaajaksi. Kaudeksi 2014–2015 hänet nimettiin Peliittojen varakapteeniksi. Lokakuussa 2014 Heikkilä lainattiin toistaiseksi voimassa olevalla sopimuksella SM-liigajoukkue Pelicansiin, jossa hän teki liigadebyyttinsä 24. lokakuuta 2014 JYPiä vastaan. Heikkilä sai ottelussa jääaikaa 10.34 minuuttia. Hän sai myös yhden syöttöpisteen ja Tommi Satosaari valitsi Heikkilän ottelun legendojen tähtien kolmostähdeksi. Liigauransa avausmaalin hän teki kuudennessa ottelussaan 30. tammikuuta 2015 Turun Palloseuraa vastaan. Helmikuussa 2015 Heikkilä siirtyi kevääseen 2016 asti ulottuvalla sopimuksella Tapparaan. Hän pelasi kauden aikana SM-liigassa yhteensä 13 runkosarjaottelua tehopistein 1+1=2, mutta Heikkilä ei mahtunut kuitenkaan pudotuspeleissä kertaakaan Tapparan kokoonpanoon.


title: Miika Heikkilä

text: Kausi 2015–2016 oli Heikkilälle varsinainen tulokaskausi SM-liigassa ja hän teki Tapparassa 45 runkosarja- ja seitsemässä playoff-ottelussa tehot 3+2=5. Mestarien liigassa Heikkilä teki neljässä ottelussa kaksi syöttöpistettä. Hän voitti kauden päätteeksi Suomenmestaruuden. Heikkilä pelasi kauden aikana myös 15 ottelua lainalla Mestis-joukkue Lempäälän Kisassa. Toukokuussa 2016 hän teki vuoden mittaisen jatkosopimuksen Tapparan kanssa. Kaudella 2016–2017 Heikkilä jäi joukkueessa varsin pieneen rooliin. Hän jakoi CHL:ssä Tapparan sisäisen tehotilaston voiton kahden muun pääosin nelosketjussa pelaavan pelaajan; Manu Honkasen ja Otto Rauhalan kanssa lukemalla +2. Runkosarjassa Heikkilä pelasi joukkueessa vain 14 ottelua, mutta hän pelasi myös 16 ottelua lainalla LeKissä. Joulukuussa 2016 Tappara lainasi Heikkilän aluksi kolmen ottelun ajaksi KooKoon SM-liigajoukkueeseen. Hänen sopimustaan jatkettiin pätkittäin ja Heikkilä sai joukkueessa lopulta kaikkiaan tililleen 16 ottelua. Hän palasi helmikuussa 2017 Tapparaan, mutta ei saanut joukkueessa enää peliaikaa pudotuspeleissä. Heikkilän riittävät runkosarjaottelut oikeuttivat hänet kuitenkin voittamaan kauden päätteeksi Suomenmestaruuden.


title: Miika Heikkilä

text: Heikkilä siirtyi kaudeksi 2017–2018 vuoden mittaisella sopimuksella Ruotsin kolmanneksi korkeimmalle sarjatasolle Hockeyettan-joukkue Kallinge-Ronneby IF:ään.


title: Miika Heikkilä

text: Heikkilän pikkuveli Henri on pelannut myös jääkiekkoa.


title: Erik Gadd

text: Erik Unosson Gadd (2. maaliskuuta 1903 Viipuri – 15. helmikuuta 1982) oli suomalainen kihlakunnantuomari, joka laati suositun opaskirjan kihlakunnanoikeuden pöytäkirjojen laatimisesta.


title: Erik Gadd

text: Gaddin vanhemmat olivat Viipurin hovioikeuden hovioikeudenneuvos Uno Jakob Oskar Gadd (1864–1944) ja Ida Maria Jacobson (1876–1971). Gadd oli naimisissa 1932–1946 Berit Adele Fagerströmin kanssa, liitto päättyi avioeroon. Hän meni toisen kerran naimisiin Doris Wideniuksen kanssa.


title: Erik Gadd

text: Gadd toimi vuodesta 1928 Viipurin hovioikeuden kanslistina ja asessorina. Sotavuosina 1939–1944 hän oli eri kenttäoikeuksissa puheenjohtajana sekä toimi sotaylioikeuden vt. ja ylimääräisenä nuorempana sotaylituomarina ja myöhemmin ylimääräisenä vanhempana sotaylituomarina.


title: Erik Gadd

text: Sotien jälkeen Gadd toimi Juvan tuomiokunnan kihlakunnantuomarina. Gadd laatiman ohjekirjan "Kihlakunnanoikeuden pöytäkirjat" ansiosta oikeuspöytäkirjojen muoto ja tyyli yhdenmukaistuivat Suomessa. Kirjasta tuli hyvin suosittu opaskirja ensimmäisiä käräjiään istuville juristeille.


title: Hilakaktukset

text: Hilakaktukset ("Pelecyphora") on meksikolainen kaktuskasvisuku. Tieteellinen nimi perustuu kreikankielisiin sanoihin, jotka tarkoittavat kirveen kantajaa, mikä viittaa varren kyhmyjen muotoon.


title: Hilakaktukset

text: Hilakaktusten pallomainen tai hieman päältä litistynyt ja vihertävä tai kellanvihertävä varsi nousee tuskin maanpinnan yläpuolelle, se on 1-4 cm korkea. Joskus ne ovat monivartisia. Niiden juuret ovat sukkulamaiset. Varren kyhmyt ovat järjestyneet kierteisesti ja niissä on dimorfiset areolit. Se osa, jossa piikit ovat, on kyhmyn uloimmassa osassa, ja se osa, johon kukat kehittyvät on tyviosassa. Piikkejä on 7-60 ja ne muodostavat enemmän tai vähemmän kampamaisen kuvion. Kasvit kukkivat päivällä, ja kukat ovat kellomaisia tai suppilomaisia, magentanpunaisia, leveydeltään 13-30 mm. Kukkapohjus on paljas, vailla karvoja tai muitakaan ulokkeita. Hedelmä on pallomainen, vihertävän ruskea, kypsänä kuiva, avautumaton ja pinnaltaan paljas. Se sisältää munuaismaisia, punertavan ruskeita siemeniä, joiden kuoressa on verkkomainen kuviointi.


title: Hilakaktukset

text: Hilakaktukset ovat kotoisin Meksikon Nuevo León, Tamaulipas ja San Luis Potosí -nimisten osavaltioiden alueelta.


title: Hilakaktukset

text: Hilakaktusten suvussa on kaksi lajia: "Pelecyphora aselliformis" ja "Pelecyphora strobiliformis".


title: Jessica Schroll

text: Jessica Renée Schroll (s. 19. huhtikuuta 1991 Toledo, Ohio) on yhdysvaltalainen koripalloilija.


title: Jessica Schroll

text: Kahdeksanvuotiaana koripallon aloittanut Schroll on kotoisin Detroitin läheltä. Hän pelasi yliopistotasolla Iowan yliopistossa kahden ja puolen vuoden ajan kunnes vaihtoi Central Michigan Universityyn, jonka otteluista hän joutui olemaan sivussa siirtosääntöjen vuoksi alkuvuoteen 2013 saakka. Yliopiston vaihto johtui osittain Schrollin halusta asua lähempänä perhettään, ja myös Iowan joukkueen vaativan ilmapiirin epäiltiin olleen hänelle rankka. Yliopistosta valmistumisensa jälkeen Schroll pelasi kesällä 2014 Yhdysvaltain Jones cup -joukkueessa Kiinassa hyvin peliesityksin. Hän pelasi hetken aikaa islantilaisessa divisioonajoukkueessa, joka tavoitteli nousua maan pääsarjaan. Nousu ei onnistunut, ja Schroll palasi Yhdysvaltoihin kolmen viikon jälkeen.


title: Jessica Schroll

text: Lokakuussa 2014 Schroll teki kauden jo alettua pelaajasopimuksen suomalaisen Tampereen Pyrinnön kanssa. Ensimmäisessä ottelussaan Schroll teki 11 pistettä, ja hänelle merkittiin myös seitsemän levypalloa, kolme syöttöä ja kaksi riistoa. Toisessa ottelussaan Schroll teki tupla-tuplan (22/11). Schroll pelasi runkosarjassa johtajan roolissa 18,2 pisteen, 7,6 levypallon ja 2,0 syötön ottelukohtaisilla keskiarvoilla. Hän oli Pyrinnön paras pisteidentekijä ja koko sarjan tarkimpia kahden pisteen heittäjiä 55,17 prosentin keskiarvollaan. Pyrintö sijoittui runkosarjassa yhdeksänneksi ja oli ensimmäinen pudotuspeleistä ulos jäänyt joukkue.


title: Jessica Schroll

text: Pyrinnön päävalmentaja Ilpo Rantanen kuvaili Schrollia kauden 2014–2015 lopussa "fiksuksi, urheilulliseksi ja hillittömän työmoraalin omaavaksi" pelaajaksi. Rantanen piti Schrollin työmoraalia hyvänä esimerkkinä joukkueen nuorille pelaajille.


title: Jessica Schroll

text: Schroll on Paul ja Renée Schrollin lapsi, ja hänellä on yksi veli, Tyler, joka myös pelaa koripalloa. Schrollin vanhemmat eivät olleet koripalloilijoita, vaan isä oli painija ja äiti yleisurheilija.


title: Florian Rousseau

text: Florian Georges Philippe Rousseau (s. 3. helmikuuta 1974 Joinville-le-Pont) on ranskalainen ratapyöräilijä. Hän on kolminkertainen olympiavoittaja ja kymmenkertainen maailmanmestari. Hän on pituudeltaan 182 cm.


title: Florian Rousseau

text: Rousseau voitti Atlantan olympialaisissa 1996 kultaa kilometrin aika-ajossa olympiaennätysajalla 1.02,712. Sydneyn olympialaisissa 2000 hän saavutti kultaa keirin-ajossa ja joukkuesprintissä sekä hopeaa eräajossa


title: Florian Rousseau

text: Rousseau voitti kilometrin aika-ajon maailmanmestaruuden 1993 ja 1994 sekä sai hopeaa 1995. Eräajossa hän voitti maailmanmestaruuden 1996, 1997 ja 1998 sekä sai MM-pronssia 1999, 2001 ja 2002. Hän voitti joukkuesprintin maailmanmestaruuden 1997, 1998, 1999, 2000 ja 2001, sijoittui toiseksi 1995 ja kolmanneksi 1996.


title: Florian Rousseau

text: Rousseau saavutti nuorten MM-kilpailuissa 1992 kultaa kilometrin aika-ajossa ja pronssia eräajossa. Hän voitti kaikkiaan 17 Ranskan-mestaruutta. Lopetettuaan aktiiviuransa 2002 hän aloitti työt Ranskan sprinttijoukkueen valmentajana.


title: Aung San

text: Aung San (13. helmikuuta 1915 – 19. heinäkuuta 1947) oli burmalainen vapaustaistelija ja Burman kommunistisen puolueen perustaja.


title: Aung San

text: Ennen toista maailmansotaa Aung San vastusti brittien valtaa, sodan aikana hän aluksi liittoutui japanilaisten kanssa mutta siirtyi liittoutuneiden kannattajaksi. Hän aloitti poliittisen uransa opiskelijapoliitikkona.


title: Aung San

text: Aung San kuoli salamurhan uhrina vain kaksi kuukautta ennen Burman itsenäistymistä.


title: Lasse Jämsen

text: Lasse Jämsen (s. 25. heinäkuuta 1974 Jyväskylän mlk.) on suomalainen entinen jääkiekkoilija, pelipaikaltaan oikea laitahyökkääjä. Jämsen pelasi urallaan SM-liigassa yhteensä 516 runkosarjaottelua tehopistein 110+112=222 ja keräsi 381 jäähyminuuttia sekä 26 pudotuspeliottelua tehopistein 3+4=7. Hyvänä maalintekijänä tunnettu Jämsen voitti Tapparassa keväällä 2003 Suomenmestaruuden. Hän pelasi myös yhden kauden Itävallan ja Saksan alemmissa sarjoissa.


title: Lasse Jämsen

text: Jämsen oli JyP HT:n kasvatti. Hän voitti B-nuorten Suomenmestaruuden vuonna 1992, A-nuorten SM-pronssia 1994 ja Suomenmestaruuden 1995. Jämsen voitti kaudella 1993–1994 A-nuorten SM-liigan piste- ja maalipörssin tehopisteillä 30+21=51. Hän pelasi kauden aikana myös ensimmäisen SM-liigaottelunsa. Seuraavan liigaottelun Jämsen pelasi yhden kokonaan A-nuorissa vietetyn vuoden jälkeen kaudella 1995–1996, jolloin hän teki 47 runkosarjaottelussa tehopisteet 3+2=5. Kaudella 1996–1997 Jämsen teki enemmän tehopisteitä: 49 runkosarjaottelussa 13+9=22 ja neljässä pudotuspeliottelussa tehot 1+1=2. Hän oli runkosarjassa JYPin kolmanneksi paras maalintekijä, kuten myös kaudella 1999–2000, jolloin hän teki 13 osumaa.


title: Lasse Jämsen

text: Jämsen siirtyi kaudeksi 2000–2001 Lahden Pelicansiin, jossa hän teki SM-liigan yhden kauden piste-ennätyksensä pisteillä 23+21=44. Jämsen oli joukkueen paras maalintekijä ja kolmanneksi paras pistemies. Hän oli SM-liigan maalipörssin jaetulla kymmenennellä sijalla. Jämsen muodosti tehokkaan hyökäysketjun Tommi Turusen ja Mikko Peltolan kanssa ja teki kauden aikana kaksi kypärätemppua. Kaudella 2001–2002 Jämsen oli tehopisteillä 19+16=35 Pelicansin kolmanneksi paras pistemies. Kaudella 2002–2003 hän ei pelannut kuitenkaan enää omalla tasollaan ja teki vain kolme maalia, kunnes Jämsen siirtyi siirtotakarajalla tammikuun 2003 lopulla loppukauden kattaneella sopimuksella Tapparaan. Hän voitti siellä kauden päätteeksi Suomenmestaruuden.


title: Lasse Jämsen

text: Jämsen siirtyi kaudeksi 2003–2004 vuoden mittaisella sopimuksella Oulun Kärppiin. Hän jäi siellä kuitenkin pieneen rooliin, teki 27 pelaamassaan ottelussa vain viisi tehopistettä ja palasi joulukuussa 2003 Pelicansiin. Pelicans jäi sarjan viimeiseksi ja Jämsen oli joukkueen harvoja valopilkkuja. Hän teki 26 runkosarjaottelussa 19 tehopistettä. Huhtikuussa 2004 Jämsen teki kaksivuotisen jatkosopimuksen Pelicansin kanssa. Hänestä odotettiin kaudelle 2004–2005 tärkeää maalintekijää, mutta Jämsen osoittautui pettymykseksi ja teki 17 runkosarjaottelussa vain tehopisteet 1+1=2. Jämsen ei mahtunut kauden aikana aina Pelicansin pelaavaan kokoonpanoon tai oli kokoonpanon 13. hyökkääjä. Hänen kautensa päättyi lopulta polvivammaan. Kaudella 2005–2006 hän teki 44 runkosarjaottelussa tehopisteet 9+5=14.


title: Lasse Jämsen

text: Jämsen siirtyi kaudeksi 2006–2007 Itävallan toiseksi korkeimmalle sarjatasolle Nationalligan EC Dornbirniin. Hän teki siellä 20 runkosarjaottelussa tehopisteet 8+31=39 ja oli joukkueen kolmanneksi paras pistemies. Hän siirtyi kuitenkin kesken kauden Saksaan pelaamaan Baijerin aluesarjaa ESV Buchloen joukkueeseen. Jämsenin ura päättyi kevääseen 2007.


title: Lasse Jämsen

text: Jämsen on pelaajauransa jälkeen toiminut muun muassa Kiekkoreippaan D2- ja E1-junioreiden valmentajana.


title: Arnaud Tournant

text: Arnaud Pierre Armand Tournant (s. 5. huhtikuuta 1978 Roubaix) on ranskalainen ratapyöräilijä. Hän on olympiavoittaja ja 14-kertainen maailmanmestari Hän on pituudeltaan 180 cm.


title: Arnaud Tournant

text: Tournant voitti Sydneyn olympialaisissa 2000 kultaa joukkuesprintissä ja sijoittui viidenneksi kilometrin aika-ajossa. Ateenassa 2004 hän saavutti hopeaa kilometrin aika-ajossa ja pronssia joukkuesprintissä. Pekingin olympialaisissa 2008 hän sai hopeaa joukkuesprintissä ja oli kuudes keirin-ajossa.


title: Arnaud Tournant

text: Tournant voitti kilometrin aika-ajossa maailmanmestaruuden 1998, 1999, 2000 ja 2001, sai hopeaa 2002 ja 2004 sekä pronssia 2003. Eräajon maailmanmestaruuden hän voitti 2001. Hän voitti joukkuesprintin maailmanmestaruuden 1997, 1998, 1999, 2000, 2001, 2004, 2006, 2007 ja 2008 sekä sai hopeaa 2003. Keirin-ajossa hän oli MM-pronssilla 2006. Hän sai EM-pronssia ratapyöräilyn moniottelussa, omniumissa 2007. Nuorten MM-hopeaa hän saavutti eräajossa 1996.


title: Arnaud Tournant

text: Tournant alitti ensimmäisenä pyöräilijänä minuutin rajan kilometrin aika-ajossa ajalla 58,875 korkeassa ilmanalassa La Pazissa 10. lokakuuta 2001.


title: Laurent Gané

text: Laurent Jacques André Gané (s. 7. maaliskuuta 1973 Nouméa, Uusi-Kaledonia) on ranskalainen ratapyöräilijä. Hän on olympiavoittaja ja seitsenkertainen maailmanmestari. Hän on pituudeltaan 176 cm.


title: Laurent Gané

text: Gané voitti Sydneyn olympialaisissa 2000 kultaa joukkuesprintissä ja oli neljäs eräajossa. Ateenassa 2004 hän saavutti joukkuesprintissä pronssia ja sijoittui eräajossa jälleen neljänneksi.


title: Laurent Gané

text: Gané voitti eräajon maailmanmestaruuden 1999 ja 2003, saavutti MM-hopeaa 2000, 2001 ja 2004 sekä pronssia 1998. Joukkuesprintin maailmanmestaruuden hän voitti 1999, 2000, 2001 ja 2004, sai hopeaa 2003 ja pronssia 1996. Keirin-ajossa hän saavutti MM-kultaa 2003, hopeaa 2001 ja pronssia 1998.


title: Linnasaari (Viipuri)

text: Linnasaari (, , "Ostrov Tverdish") on Viipurin kaupunkiin kuuluva Suomenlahden saari, joka erottaa toisistaan Viipurinlahden ja Suomenvedenpohjan.


title: Linnasaari (Viipuri)

text: Noin viiden neliökilometrin laajuinen Linnasaari on pisimmillään kolmen kilometrin pituinen ja 1–2 kilometriä leveä. Sen lounaispuolella sijaitsee Sorvalin saari, jonka Linnasaaresta erottaa lähes umpeen maatunut Saunalahti. Viipurin keskustan ja Linnasaaren välissä puolestaan on kapea Linnasalmi, jossa sijaitsee pienellä saarella keskiaikainen Viipurin linna. Salmen ylittää kaksi maantiesiltaa. Lännessä Linnasaaren erottaa mantereesta Kivisillansalmi.


title: Linnasaari (Viipuri)

text: Viipurin asutus levisi Linnasaarelle pääosin 1700-luvun jälkipuoliskolta lähtien. Saaressa sijaitsivat Viipurin vanhat suomalaiset kaupunginosat Hiekka, Neitsytniemi, Saunalahti, Siikaniemi ja Tervaniemi. Nykyään se kuuluu Petrovskin (Петровский) kaupunginosaan. Linnasaaressa ovat lisäksi muun muassa kuuluisa Monrepos´n puisto, Pyhän Annan kruunun linnoitus, 1800-luvulta peräisin oleva Neitsytniemen kasarmialue, suomalaisten vuonna 1932 rakentama entinen Viipurin sotilassairaala sekä vuotta myöhemmin valmistunut arkkitehti Uno Ullbergin suunnittelema Viipurin maakunta-arkisto.


title: Linnasaari (Viipuri)

text: Vuonna 1912 aloitettiin raitiovaunuliikenne Neitsytniemen ja Viipurin keskustan välillä. Ensimmäinen siltayhteys Linnasaareen rakennettiin jo 1600-luvulla. Vuonna 1888 valmistunut puurakenteinen Linnansilta (Turun silta) korvattiin nykyisellä betonisillalla 1980. Toinen on 1960-luvulla rakennettu Petrovskin silta, joka kulkee hieman Linnansillan pohjoispuolella.


title: Linnasaari (Viipuri)

text: Linnasaaren kautta kulkevat nykyään Riihimäki–Pietari-rata sekä keskustasta E18-valtatielle johtava maantie, joka menee myös Sorvalin saaren halki. Vuonna 1856 valmistuneen Saimaan kanavan alkuperäinen tuloväylä kulki Linnasaaren ja kaupungin keskustan erottavan Linnasalmen kautta, mutta 1960-luvulla kanavan uudelleenrakentamisen yhteydessä se siirrettiin kiertämään saaren länsipuolelta Kivisillansalmea pitkin.


title: Gerd Kühr

text: Gerd Kühr (s. 1952 Maria Luggau) on itävaltalainen säveltäjä ja kapellimestari.


title: Gerd Kühr

text: Kühr opiskeli sävellystä Josef Friedrich Doppelbauerin ja orkesterinjohtoa Gerhard Wimbergerin johdolla Salzburgin Mozarteumissa vuosina 1972–79. Tämän jälkeen hän sai sävellysopetusta Hans Werner Henzeltä Hochschule für Musik und Tanzissa Kölnissä (1980–83). Hän osallistui myös orkesterinjohdon mestarikursseille, joita pitivät Sergiu Celibidache ja Hans Swarowsky. Kührin saamiin tunnustuksiin kuuluvat säveltäjien Ernst von Siemens -musiikkipalkinto (1995) ja Itävallan taidepalkinto musiikin kategoriassa (2011). Kühr on myös luonut kansainvälisen kapellimestarina ja toiminut oopperoiden korrepetiittorina Kölnissä ja Grazissa.


title: Gerd Kühr

text: Kühr on sävellyksen ja musiikin teorian professori Universität für Musik und darstellende Kunst Grazissa. Hän on myös opettanut kontrapunktia ja harmoniaa Grazin yliopistossa ja vieraillut sävellyksen professorina Mozarteumissa.


title: Gerd Kühr

text: Kühr nousi ensimmäistä kertaa laajan yleisön tietoisuuteen oopperallaan "Stallerhof", joka kantaesitettiin Münchenin biennaalissa vuonna 1988. Oopperan libretisti on Franz Xaver Kroetz. Lisäksi Kührin tuotantoon kuuluvat muiden muassa "Revue instrumentale et électronique" (2004/05), viulukonsertto "Movimenti" (2004/06) ja "Música pura" (2010/11).


title: Linnasaari

text: Linnasaari voi viitata muun muassa seuraaviin saariin:


title: Andrew Cruickshank (eteläafrikkalainen säveltäjä)

text: Andrew Cruickshank (s. 27. elokuuta 1973 Johannesburg) on eteläafrikkalainen säveltäjä. Hän sai lapsena yksityistä pianonsoiton opetusta, ja vuosina 1992–97 hän opiskeli vakuutustiedettä ja matematiikkaa Pretorian yliopistossa. Hän sai lisäksi yksityistä sävellysopetusta Stefans Grovélta 1990-luvulla ja osallistui George Crumbin pitämälle mestarikurssille Potchefstroomissa vuonna 1997.


text: Cruickshank on saanut maassaan useita palkintoja. Hänen teoksiinsa lukeutuvat "Bushman Woman Eats a Tsama Melon" (korkealle ihmisäänelle, klarinetille ja pianolle, 1995), "Pianotrio nro 1" (1995), "Four Pieces for Piano" (1993) ja "Wit berk het in die bos gestaan" (sopraanolle/tenorille ja pianotriolle, 2005). Cruickshank on toiminut myös pianistina ja esittänyt pääasiassa eteläafrikkalaisten säveltäjien, kuten Stefans Grovén teoksia. Hän toimi Durbanin "Daily News" -lehden musiikkikriitikkona ja perusti vuonna 2001 Gautengissa vanhan musiikin Mass Appeal -yhtyeen.


title: Andrew Cruickshank

text: Andrew Cruickshank on ollut seuraavien henkilöiden nimenä:


title: Gerhard Wimberger

text: Gerhard Wimberger (30. elokuuta 1923 Wien – 2016) oli itävaltalainen säveltäjä ja kapellimestari. Hän muutti vuonna 1927 Salzburgiin ja opiskeli siellä Mozarteumissa vuosina 1940–47 sävellystä Cesar Bresgenin ja Johann Nepomuk Davidin johdolla sekä orkesterinjohtoa Clemens Kraussin ja Bernhard Paumgartnerin johdolla. Hän suoritti myös työ- ja asepalveluksensa vuosina 1941–45.


title: Gerhard Wimberger

text: Wimberger toimi uransa aikana paitsi säveltäjänä, myös kapellimestarina ja korrepetiittorina. Hän johti Mozarteumissa orkesterinjohto- ja sävellysluokkia. Hän istui vuosina 1971–91 Salzburger Festspielen johtokunnassa. Hänen saamiinsa tunnustuksiin lukeutui Itävallan valtionpalkinto sävellyksestä (1967). Hänestä tuli vuonna 1977 Baijerin taideakatemian kirjeenvaihtajajäsen, ja vuonna hänestä tuli AKM:n puheenjohtaja, jona hän toimi vuoteen 1998 saakka.


title: Gerhard Wimberger

text: Wimberger oli kapellimestarina erikoistunut Mozartin tuotantoon ja nykyteoksiin.


title: Gerhard Wimberger

text: Salzburger Festspiele ilmoitti 13. lokakuuta 2016 Wimbergerin kuolleen 93-vuotiaana.


title: Pietarin aukio

text: Pietarin aukio (, "Petrovskaja ploštšad", entisiltä suomalaisilta nimiltään Pyhän Annan tori ja Siikaniemen tori) on Viipurissa Linnansillan kupeessa sijaitseva aukio. Se on nimetty Pietari Suuren mukaan.


title: Pietarin aukio

text: Aukio syntyi 1740-luvulla Pyhän Annan kruunun linnoituksen rakennustoiden yhteydessä. Paikassa kohtasi kolme eri suunnista tullutta tietä, jotka myöhemmin tunnettiin suomalaisilla nimillä Siikaniemenkatu (nyk. Ostrovnaja ulitsa), Haminanportinkatu ja Hiekanportinkatu. Sen ympäristöön rakennettiin armeijan esikuntarakennuksia ja upseerien asuintaloja, joita suunnitteli muun muassa venäläinen arkkitehti Karl Johann Spekle. Aukion pohjoislaidalle valmistui 1847 suomalaisen arkkitehdin Ernst Lohrmannin suunnittelema upseeritalo eli niin sanottu Mendtin talo. 1800-luvun lopulla rakennuksessa toimi venäläinen koulu ja myöhemmin Venäjän vallankumouksen aikana vuonna 1917 siellä kokoontui sosiaalidemokraattisen työväenpuolueen paikalliskomitea, bolševikien pitivät majaa naapuritalossa. Vallankumouksen yhteydessä aukiolla nähtiin myös lukuisia työläisten ja sotilaiden joukkokokouksia. Suomen itsenäistyttyä Mendtin talo talo toimi upseerikerhona.


title: Pietarin aukio

text: Suomen suuriruhtinaskunnan aikana aukio tunnettiin linnoituksen rakennuttajan keisarinna Annan mukaan nimettynä Pyhän Annan torina. Suomen itsenäistymisen jälkeen se nimettiin uudelleen Siikaniemen kaupunginosan mukaan. Vuonna 1912 Viipurissa aloitettiin raitiovaunuliikenne ja Siikaniemen torista tuli yksi keskustan ja Neitsytniemen kaupunginosan välillä ajetun reitin pysäkeistä. Toisen maailmansodan aikana torin rakennukset kärsivät pahoja vaurioita. Vuonna 1945 tori nimettiin uudelleen Pietarin aukioksi Pietari Suuren mukaan. Hänen patsaansa oli pystytetty aukion etelälaidalla sijainneeseen Tervaniemen puistoon (nyk. Pietarin puisto) jo vuonna 1910. Suomen sisällissodan jälkeen keväällä 1918 kaupungin vallanneet valkoiset kuitenkin siirsivät sen paikaltaan ja vuonna 1927 tilalle asetettiin Gunnar Finnen teos "Itsenäisyyden leijona".


title: Pietarin aukio

text: Aukion etelälaidalla Linnansillan kupeessa oli ennen sotaa kaupungin teollisuutta ja kauppaa symbolisoinut naisfiguuri, jonka neuvostoliittolaiset korvasivat vuoteen 1960 saakka paikallaan olleella Stalinin rintakuvalla. Erinäisten patsaiden ja muistomerkkien jälkeen paikalle pystytettiin kesäkuussa 2010 amiraali Fjodor Apraksinia esittävä veistos. Samana vuonna tuli kuluneeksi 300 vuotta, kun Venäjä Suuressa Pohjan sodassa valtasi Viipurin Ruotsilta. Kesällä 2011 Pietarin aukio sai nykyisen ulkoasunsa, kun se päällystettiin punaisesta graniitista tehdyllä kivetyksellä.


title: Pleistoseenin ja holoseenin raja

text:
Pleistoseenin ja holoseenin raja oli noin 11500 vuotta sitten vallinnut ajanjakso, jolloin ilmasto lämpeni kylmästä nuoremmaasta dryaskaudesta holoseeniin.
Monesti tämän katsotaan merkitsevän jääkauden päättymistä vaikka oli yhä laajoja mannerjäätiköitä.


title: Pleistoseenin ja holoseenin raja

text: Jossain määrin on eri tietoja siitä, milloin nuorempi dryas päättyi ja jääkauden jälkeinen lämpimämpi holoseeni alkoi. Eri lähteistä koottujen tietojen mukaan tämä olisi saattanut tapahtua 11900-11200 vuotta sitten, keskimäärin noin 11500 kalenterivuotta sitten.


title: Pleistoseenin ja holoseenin raja

text: Yleensä ajatellaan Grönlannin näytteiden pohjalta, että kylmä dryaskausi päättyi noin 11 640-11550 kalenterivuotta sitten noin 7 °C:n nopeaan lämpenemiseen suunnilleen 50–75 vuodessa, kolmessa 5 vuoden portaassa. Siirtyminen saattoi viedä alle 20 vuotta pölynäytteiden mukaan. Tällöin Grönlannissa alkoi sataa lunta aiempaa enemmän. Novaja Zemljan viimeinen jään eteneminen on ajoitettu aikaan 10550+-160 BP ja Jamalin niemimaan eteläosien turva alkoi syntyä 10 700 BP. Taimyrin niemimaan itäosissa puuraja siirtyi 10 500 BP 600 km pohjoiseen. Keski-Siperiassa napapiirin seuduilla syntyivät viimeiset jääkartiot 11650+-90 BP.


title: Pleistoseenin ja holoseenin raja

text: Saksassa Hollzmaar-järvestä tehtyjen tutkimusten mukaan angervot yleistyivät 11608 vuotta sitten. Puiden siitepölyt yleistyivät Saksassa nopeasti 11590-11522 vuotta sitten. Puolassa tehtyjen Gosciaz-järven kerrostumista tutkimusten mukaan ensimmäiset merkit lämpenemisestä olivat noin 11580 kalenterivuotta sitten. Tämän mukaan kylmän pleistoseenin ja lämpenevän preboreaalin raja oli noin 11530-11460 vuotta sitten ja kesti noin 70-80 vuotta. Ensimmäiset merkit ilmaston lämpenemisestä olivat 11580 vuotta sitten. 11550 vuotta sitten satoi talvella enemmän, kesällä vähemmän 30 vuoden ajan. Ennen varsinaista suurta lämpenemistä oli kostea lyhyt kausi noin 11525 vuotta sitten. Nopea lämpeneminen alkoi noin 11520 vuotta sitten, kun talvet lämpenivät ja kostuivat, mutta kesät kuivuivat. Alun kosteuden jälkeen kuivui pian uudelleen. Erityisen nopea hyppäys tapahtui noin 11510 vuotta sitten, mutta haapa, korte ja agervo yleistyivät.


title: Pleistoseenin ja holoseenin raja

text: Heinämäiset kasvit yleistyivät jo 11550 vuotta sitten. Toisessa n. 11500-11460 vuotta sitten olleessa nopeassa lämpenemisvaiheessa myös kesät lämpenivät ja ilmasto kostui. Varsinaisen preboreaalin alussa moin 11460-11390 vuotta sitten oli melko lämmintä ja kuivaa, ja tämän jälkeen lämmintä ja kosteaa. Ehkä jääjärven tyhjenemisen luoman merivirtamuutoksen aiheuttama Preboreaalin kylmä heilahdus noin 11400-11250 vuotta sitten kylmensi ja kuivatti ilmastoa vielä hetkeksi.


title: Pleistoseenin ja holoseenin raja

text: Saman suuntaisia ajoituksia antavat myös muita järvistä tehdyt tutkimukset. Gerzenseessä nopein lämpeneminen tapahtui 11526-11501 vuotta sitten.


title: Pleistoseenin ja holoseenin raja

text: On väitetty, että koko lämpeneminen olisi tapahtunut muutamassa vuodessa, ja nopean lämpenemisen uskotaan olleen paikallista. Monissa kohdin vuoden keskilämpötila nousi melko nopeasti 5 °C. Koko maapallon alueella lämpötilan nousu lienee ollut hitaampaa. Tällöin jääkauden ankarat ilmasto-olot päättyivät, mutta jää pysyi Suomessa vielä ainakin 1 000 vuotta.


title: Päivieni juoksu

text: Päivieni juoksu on Timo Tervon studioalbumi vuodelta 1989


title: Mercedes-Benz S-sarja (W126)

text: Mercedes-Benz W126 / C126 (valmistusvuodet 1979–1991) on S-sarjan Mercedes-Benz.


title: Mercedes-Benz S-sarja (W126)

text: Auton ensiesittely tapahtui vuoden 1979 lopussa ja se oli Mercedes-Benzin lippulaiva 1981 lähtien, jolloin mallin 600/W100 valmistus loppui. W126:sta oli olemassa myös kaksiovinen Coupé-versio C126. Auton suunnittelu käynnisyi vuonna 1972, ja taloudellisuuteen oli kiinnitetty erityistä huomiota. Ilmanvastuskerroin (0,36) oli 14 % edeltävää W116-mallia alempi. Auto oli myös kevyempi kuin edeltäjänsä. Ajettavuus oli yllätyksetön. Jousitus oli suunniteltu nopeaan ajoon ja pienillä nopeuksilla se oli melko kova. Auto oli lähes äänetön nopeassakin ajossa. Kokoonsa nähden auto oli erittäin ketterä. Sisätiloissa oli mataluus oli ongelma eritysesty malleissa jossa oli kattoluukku.


title: Jens Fiedler

text: Jens Fiedler (s. 15. helmikuuta 1970 Dohna, Saksan demokraattinen tasavalta) on saksalainen ratapyöräilijä. Hän on kolminkertainen olympiavoittaja ja viisinkertainen maailmanmestari. Hän edusti aktiiviurallaan XXL-Erdgas Teamia ja Chemnitzer Polizei-Sportvereinia ja on pituudeltaan 185 cm.


title: Jens Fiedler

text: Fiedler voitti olympiakultaa eräajossa Barcelonassa 1992 ja Atlantassa 1996. Sydneyssä 2000 hän saavutti pronssia eräajossa ja keirinissä ja oli seitsemäs joukkuesprintissä. Ateenan olympialaisissa 2004 hän voitti kultaa joukkuesprintissä ja oli kahdeksas keirinissä.


title: Jens Fiedler

text: Fiedler voitti eräajon amatöörien maailmanmestaruuden 1991 oltuaan edellisvuonna samassa lajissa pronssilla. Eräajon MM-hopeaa hän saavutti 1997, 1998 ja 1999. Hän voitti joukkuesprintin maailmanmestaruuden 1995 ja 2003, sai MM-hopeaa 1996 ja pronssia 2002. Keirin-ajon maailmanmestaruuden hän voitti 1998 ja 1999, saavutti hopeaa 2000 ja pronssia 2001. Hän voitti eräajon nuorten maailmanmestaruuden 1988. Hän sai EM-hopeaa omnium-ajossa 1997.


title: Hazrat Babajan

text: Hazrat Babajan (k. 21. syyskuuta 1931) oli pataanitaustainen askeetti. Hän eli viimeiset vuotensa Punessa, Intiassa. Hänet tunnetaan erityisesti Meher Baban guruna.


title: Hazrat Babajan

text: Elämäkerroissa Babajanille esitetään erilaisia syntymäaikoja aina 1790-luvulta asti. Niitä kuten hänen varhaisia elinvaiheitaan ei ole voitu luotettavasti vahvistaa. Länsimaisilla kielillä julkaistuissa lähteissä esitetyt väitteet perustuvat hänen oppilaansa Meher Baban kertomuksiin ja myös niissä on epäjohdonmukaisuuksia. Babajanin esitetään eri lähteiden mukaan saapuneen Puneen 1903–1907. Hän eli asunnottomana puun alla Char Bawdin slummissa.


title: Hazrat Babajan

text: Meher Baba kertoi, että hänen isänsä arvosti Babajania mutta että tätä pidettiin myös noitana ja hulluna. Meher kävi vuosina 1913 ja 1914 keskustelemassa Babajanin luona ja kertomansa mukaan sai tältä suudelman otsalleen henkisen armon merkiksi.


title: Hazrat Babajan

text: Paul Brunton tapasi Babajanin vuonna 1931 muutama kuukausi ennen tämän kuolemaa, oli kuvauksensa mukaan vaikuttunut ja piti tätä aitona fakiirina.


title: Opel Adam

text: Opel Adam (tyyliteltynä ADAM) on Opelin vuodesta 2012 lähtien valmistama kolmiovinen A-segmentin automalli. Se on nimetty merkin perustajan, Adam Opelin mukaan. Adam esiteltiin ensimmäisen kerran Pariisin autonäyttelyssä syksyllä 2012, ja sen myynti alkoi seuraavana vuonna. Isossa-Britanniassa Adamia myydään Vauxhall-merkkisenä.


title: Opel Adam

text: Vuoden 2013 Euro NCAP -kolaritestistä Adam sai tulokseksi neljä tähteä viidestä.


title: Opel Adam

text: Adam perustuu samalle pohjalevylle kuin Opel Corsa. Pituutta autolla on noin 3,7 metriä. Tavaratila on kooltaan hyvin pieni, vain 170-litrainen.


title: Opel Adam

text: Moottoriksi oli aluksi valittavissa 1,2- (70 hv) tai 1,4-litrainen (87 hv) ecoFLEX-bensiinimoottori. Vuonna 2014 valikoimaa täydensi turboahdettu 1,0 ecoFLEX 90- tai 115-hevosvoimaisena. Kaikissa moottoreissa on start/stop-järjestelmä vakiovarusteena. Voimansiirtona on viisivaihteinen manuaalivaihteisto, mutta 1,4 litran moottorin saa halutessaan viisiportaisella "Easytronic"-robottivaihteistolla varustettuna.


title: Opel Adam

text: Adamiin on Suomessa saatavana neljä erilaista varustetasoa: Jam, Glam, Slam ja Rocks.


title: Opel Adam

text: Värikkäänä ja muodikkaana markkinoidussa Jamissa on vakiona kuusi turvatyynyä, ESP, 16 tuuman kevytmetallivanteet, sähköikkunat edessä, mäkilähtöavustin, manuaali-ilmastointi, nahkaverhoiltu ja lämmitetty ohjauspyörä, kauko-ohjattu keskuslukitus, ajotietokone, lämmitettävät sähköpeilit, radio/CD-soitin ja Bluetooth-järjestelmä. Moottorivaihtoehdot ovat 1,2, 1,4 (vain "Easytronic") ja 1,0 (90 hv).


title: Opel Adam

text: Ylellisenä ja hienostuneena markkinoidussa Glamissa on lisäksi mukitelineet edessä, lasikatto ja kromilista ikkunalinjassa. Glamiin on valittavissa kaikki moottorit.


title: Opel Adam

text: Urheilullisena ja energisenä markkinoidussa Slamissa on vielä automaatti-ilmastointi, 17 tuuman kevytmetallivanteet, madallettu alusta, tummennetut takaikkunat, LED-päiväajovalot ja -takavalot sekä osittain nahkaverhoillut istuimet. Moottorivaihtoehdot ovat 1,4 (vain "Easytronic") ja 1,0 (115 hv).


title: Opel Adam

text: Syksyllä 2014 esiteltiin maasturimaisemman näköinen Rocks. Mallissa on viidessä sekunnissa avautuva ja sulkeutuva kangaskatto sekä tummat muovilistat helmoissa ja lokasuojissa. Alustaa on nostettu puolitoista senttimetriä. Moottorivaihtoehdot ovat 1,4 (vain "Easytronic") ja 1,0 (115 hv).


title: Opel Adam

text: Adamin tavaramerkki on lukuisat erilaiset varustepaketit, joilla autostaan voi räätälöidä persoonallisen näköisen. Autoonsa voi valita myös yksittäisiä osia eri paketeista ja yhdistellä niitä mielensä mukaan. Muokkausvaihtoehtoja on yhteensä jopa yli 30 tuhatta.


title: Opel Adam

text: Lisävarusteena Adamiin saa suuremmista Opel-malleista tutun IntelliLink-tietoviihdejärjestelmän seitsentuumaisella kosketusnäytöllä, johon voi ladata älypuhelimen kautta monenlaisia sovelluksia – aina navigointijärjestelmästä internetradioon.


title: Opel Adam

text: Keväällä 2014 esiteltiin Geneven autonäyttelyssä urheilullinen Adam S -malli, jossa on 1,4 litran 150-hevosvoimainen turboahdettu moottori. Jousitus on säädetty urheilullisemmaksi ja kaikissa pyörissä on OPC-levyjarrujärjestelmä. Huippunopeus on 210 km/h. Adam S saapui Suomeen lokakuussa 2015.


title: Peniocereus

text: Peniocereus on pohjois- ja keskiamerikkalainen kaktuskasvisuku. Tieteellinen nimi pohjautuu kreikan lankaa tarkoittavaan sanaan ja viittaa kukan rihmamaisiin heteenpalhoihin.


title: Peniocereus

text: Suvun kasvit ovat pensasmaisia, maanmyötäisiä tai kiipeileviä ja vähähaaraisia. Juuret ovat turvonneita. Varret ovat 1-4 m korkeita, hoikkia ja uurteisia, tavallisesti kyhmyttömiä. Piikit ovat keskenään samanlaisia, tavallisesti huomiota herättäviä. Toisinaan ne ovat litistyneet varren pintaa vasten ja ovat lyhyitä. Kukat sijaitsevat varren päässä tai tavallisemmin sivulla ja ovat tavallisesti kookkaita, usein valkoisia. Kasvit kukkivat joko yöllä tai päivällä lajista riippuen. Kukkapohjuksessa on tavallisesti ryhmittäin sukasia ja piikkejä. Hedelmä on mehevä, päärynämäinen, munamainen tai pitkänomainen, suippokärkinen. Väriltään se on punainen, ja sen pintapiikit tai sukaset karisevat ennemmin tai myöhemmin. Siemenet ovat leveän soikeita ja mustia.


title: Peniocereus

text: Lajit kasvavat Yhdysvaltojen lounaisosassa, Meksikossa ja Keski-Amerikassa.


title: Peniocereus

text: Suvussa "Peniocereus" on 18 lajia:


title: Party Rock Anthem

text: Party Rock Anthem on yhdysvaltalaisen dancepopmusiikkituottajaduo LMFAO:n kappale, jolla myös vierailee brittiläislaulaja Lauren Bennett sekä yhdysvaltalainen musiikkituottaja GoonRock. Se julkaistiin heidän toisen, Sorry for Party Rocking-studioalbumin ensimmäisenä singlenä vuonna 2011. Kappale interpoloi Rick Rossin kappaleen "Hustlin" sanoja. "Party Rock Anthem" on tällä hetkellä listattu Billboard Hot 100-listan kaikkien aikojen viidenneksi parhaimmaksi kappaleeksi listavuosilta 1958-2013.


title: Party Rock Anthem

text: Kappale pääsi singlelistan kärkeen Australiassa, Islannissa, Belgiassa, Brasiliassa, Kanadassa, Tanskassa, Ranskassa, Saksassa, Irlannissa, Uudessa-Seelannissa, Sveitsissä, Isossa-Britanniassa sekä Yhdysvalloissa. Se myös pääsi viiden parhaimman joukkoon Suomessa, Norjassa ja Italiassa. Maailmanlaajuisesti se oli vuoden 2011 kolmanneksi myydyin digitaalinen single 9,7 miljoonan kopion myynnillä. Se on myös Australian historiassa valtion myydyin kappale ja Yhdysvaltain historian kolmanneksi myydyin digitaalinen kappale.


title: Party Rock Anthem

text: "Party Rock Anthem" on pääosin elektronista sävellystä. Liitettynä vuonna 2012 julkaistuun elokuvaan "21 Jump Street" se voitti MTV Movie Awardin kategoriassa "Paras musiikki". Kappale voitti myös kategoriassa "Suosikkikappale" vuoden 2012 Nickelodeon Kids’ Choice -palkintogaalassa.


title: Lázaros Christodoulópoulos

text: Lázaros Christodoulópoulos (; s. 19. joulukuuta 1986 Thessaloniki) on kreikkalainen jalkapalloilija, joka edustaa Serie A:ssa pelaavaa Sampdoriaa lainalla saman sarjan Hellas Veronasta. Molempijalkaisen Christodoulópouloksen pelipaikka on keskikenttä tai laitahyökkääjä. Hän pelaa myös Kreikan jalkapallomaajoukkueessa. Aivan kuten Christodoulópouloksen maajoukkuetoverilla Sokratis Papastathopoulosilla, myös hänellä lukee pelipaidassa etunimi pitkän sukunimen sijasta.


title: Lázaros Christodoulópoulos

text: Christodoulópouloksen kasvattajaseura on PAOK FC. Hän edusti seuran ykkösjoukkuetta vuodet 2005-2008. Vuonna 2008 Christodoulópoulos siirtyi Panathinaikos FC:hen. Kaudella 2009-2010 hän voitti seurassa Kreikan Superliigan ja Kreikan cupin. Kaudella 2010-11 hän pelasi seuran kanssa myös Mestareiden liigaa.


title: Lázaros Christodoulópoulos

text: Tammikuussa 2013, yli viiden Panathinaikos-kauden jälkeen Christodoulópoulos siirtyi ensimmäistä kertaa urallaan ulkomaille, Serie A-seura Bologna FC:hen. Hän debytoi seurassa saman vuoden helmikuussa. Christodoulópoulos esiintyi edukseen seurassa ja kesällä 2014 Bolognan pudottua Serie B:hen ja Christodoulópouloksen pelattua hyvät MM-kisat, hän siirtyi Serie A -seura Hellas Veronaan. Hän pelasi kaudella 2014–2015 seurassa 22 ottelua tehden yhden osuman. Kaudeksi 2015–2016 Christodoulópoulos siirtyi lainalle saman sarjan Sampdoriaan.


title: Lázaros Christodoulópoulos

text: Christodoulópoulos on pelannut Kreikan nuorten maajoukkueissa. Debyytti Kreikan jalkapallomaajoukkueessa tapahtui helmikuussa 2008 harjoitusottelussa Tšekkiä vastaan. Maajoukkueuran avausmaali syntyi MM-karsintaottelussa Liettuaa vastaan vuonna 2013. Christodoulópoulos kuului Kreikan ryhmään vuoden 2014 MM-kisoissa, Brasiliassa, jossa hyvin peliaikaa saanut keskikenttäpelaaja kuului joukkueen parhaimmistoon, kun se eteni sensaatiomaisesti 16 parhaan joukkoon.


title: Erin Hartwell

text: Erin Wesley Hartwell (s. 1. kesäkuuta 1969 Philadelphia) on yhdysvaltalainen ratapyöräilijä. Hän on olympia- ja MM-mitalisti. Hän on pituudeltaan 182 cm.


title: Erin Hartwell

text: Hartwell saavutti miesten kilometrin aika-ajossa olympiapronssia Barcelonassa 1992 ja -hopeaa Atlantassa 1996. Hän kuului kymmenenneksi sijoittuneeseen Yhdysvaltojen joukkueeseen joukkuetakaa-ajossa Sydneyssä 2000.


title: Erin Hartwell

text: Hartwell saavutti kilometrin aika-ajossa MM-hopeaa 1994 sekä pronssia 1995 ja 1996. Joukkuesprintissä hän sai MM-pronssia 1995. Pan-Amerikan kisoissa hän sijoittui kilometrin aika-ajossa toiseksi 1991, 1995 ja 1999.


title: Angel in Blue Jeans

text: Angel in Blue Jeans on yhdysvaltalaisen rock-yhtye Trainin kappale heidän seitsemänneltä, "Bulletproof Picasso"-studioalbumilta. Kappaleen sanoittivat Pat Monahan, Amund Bjørklund sekä Espen Lind ja sen tuottivat kaksi jälkimmäistä henkilöä yhdessä Butch Walkerin kanssa. Se julkaistiin albumin johdantosinglenä 9. kesäkuuta 2014.